***Vakok.Lian***: Sunday, June 7, 2009 CIM THAWNGTHA\nCheuhra Cheukhat Ni ( Thawhlawm Sunday )\nLev-27:30- Ramchung thil cheuhra cheukhat vialte cu ramchung i thlakmi thlaici asi ah, thingkung hna theitlai asi ah Bawipa taa asi. Bawipa ca i a thiangmi asi.” Cheuhra cheukhat kha Bawipa ca i a thiangmi asi ati. Malakhi-3:6-12; Mah hi Malakhi hi Isreal mi hna nih cheuhra cheukhat an pek lo caan i cayialmi asi. Cu caah cun a aw chuah aa dang deuh. Malakhi 3:6; Keimah cu ithleng lo in Bawipa ka si caah nan nih Jacob tefa hna zong nan rawk dih lo. Nan pupa chan in nan nih cu lam pial hmangmi nan si i ka phunglam kha nan zul hna lo. Ka sin ah nan rak kir ahcun nan sin ah ka kir ve lai tiah, Ralkapbu Bawipa nih a ti. Nan nih nih nan ithawh i zeitindah kan kir khawh lai, nan ti. Minung nih Pathian cu hlen awk asi hnga maw? Si hrim hrim hlah. Asinan, nan ka hlen. Nan cheuhra cheukhat le nan thawhlawm ahhin nan ka deh asi lo maw? Nan nih nih nan ka deh caah nan phun ningpi in chiatserhnak kha a um. Cheuhra cheukhat cu a dih lak in thawhlawm inn ah rak pu uh. Cun ka inn chungah cun rawl um seh. Ka hneksak tuah ngat uh, Van inn kaa cu kan hun piak hna le hun piak hna lo, thlachuah vanluhnak cu kan thlet hnawh hna le hnawh hna lo, zoh tuah ngat uh tiah Bawipa, Ralkapbu Bawipa nih a ti. Nan vawlei nih a chuahmi thil a hrawktu hna le nan misurruang car ko in a tuahtu hna buyit khaubok cu ka kham hna lai i nan misur ruang hna cu an thei a sur in an sur lai tiah Ralkapbu Bawipa nih a ti. Nan ram cu dawtmi ram asi lai caah, miphun vialte nih lunglawmmi an in ti hna lai tiah, Ralkapbu Bawipa nih a ti. Lamkaltu-20:35; Bawipa Jesuh nih khan zeitindah a ti tiah cun peklei ahhin hmuhlei nakin lunglawmhnak a um deuh, a rak ti. Cu cu kan philh lo awk asi tiah a ti. Hi Bible ca hi kan Pa Pathian nih a thar in thlachuahnak kan pek piak ko seh. Amen.\nNihin hi kumkhat chung Pathian kan pekmi kan chaw kan va, cheuhra cheukhat, thawhlawm, a dang kan pekmi vialte kan khawmh ni asi. Nihin ni tiang i kan hmuh cangmi, Pathian sin i nan pekmi a dihlak in, kan tressurer pa kut chung a phanmi tinghnih le thonghnih asi. Mah hi ka ruah tikah Kirfabu pakhat nih tinghnih leng nan thawh hi thil khuaruahhar pakhat asi tiah ka ruah. Asullam cu hi ka ah hin, milian mirum zong kan um lo, cun rian ngan pipi a yuan zong kan um lo, cun chawleh chawhrawl khual tlawng i tangka tampipi a hmumi zong kan si lo. Nifatinte, zarhfatinte, thla fatinte kan yuan khawhmi te te kan yuan i phaisa hmuhmi Pathian sin ape tu kan si. Hi zatzat Pathian sin i nan pek ka ruah tik ahhin, kan Krifabu hi Pathian pek lei ahcun a ngan adam tiah ka ruah. Cu caah cun kaa lawm ngai te. Pathian zong aa lawm lai tiah ruahnak ka ngei. Pathian sin i pek thiam hi Pathian lunghmui nak a si lai tiah ruahnak ka ngei i kaa lawm ngaingai. Hi kan pekmi hi upa nih a yhabik lai tiah, Pathian lungtling asi lai tiah budget tuah zau in tha ten an hman i, cu zong cu an budget suai ning siseh, a thar an suai mi siseh keimah zong kaa tel pah caah ka lung atling ngaite ko. An iralring ngai tiah ruah nak ka ngei. Cu caah kan Krifabu vialte zong nih kan upa te cungah hin, yavuan (yuanvo) a ngeimi hna cungah hin lunghmui nak tampi kan ngei lai tiah ruahnak ka ngei.\nNihin ahhin thawhlawm ni, cheuhra cheukhat ni asi caah hin, hi kong hi chim ka duh. Nan pek lo caah silo in Bible ca ah zeitiindah a um ti tu chim ka duhnak asi. Zeicaahdah thawhlawm, cheuhra cheukhat kan pek ti hi ihal siseh law, abia lehnak cu atawinak te’n Bible nih akan cawn piak caah, Bawi Jesuh nih akan cawnpiak caah ti hi asi. Mah kha atompi kha pakhat pakhat te’n, duhsah te’n von ong ning law, cu ti kan on tikah Pathian thlachuah inn kaa aa on zia kha kan hmuh khawh theo lai tiah ka ruah caah chim ka duhmi asi. Bible ca nih akan cawn piak; cheuhra cheukhat pek hi, ahlun in, athar in, Profet nih Jesuh nih, Paul nih, Bithlam tiangin akan cawn piak.\nAhmasabik ka relmi Lev-27:30 kha nan loram in a chuak zong si ai kun, nan dum in a chuak zong si ai kun, cheuhra cheukhat kha Pathian taa asi. Cu lio ahcun dum an ngei, lo an ngei. Lahkhah ei ti a um rih lo. Dollar ti zong a um rih lo. Sihmanhsehlaw, an kut chung i a phanmi poh kha ram i a chuakmi zong, dum i achuakmi zong sisehlaw, cheuhra cheukhat nan pek awk asi, Pathian taa asi. Nangmah taa asi lo. Pathian taa asi caah Bible ca nih “ It’s holy”, athiang a ti. Cu caah cun, kan Bible caa nih fiang te’n a chimmi cheuhra cheukhat kha Pathian taa asi caah na taa a si lo, a thiang. Mah kha fiangte’n Krifabu nih kan theih ahcun cheuhra cheukhat pek hi har dawh asi lo. Cun Bible cahlun chungah zumtu nupa hna nih an pek fawn, cheuhra cheukhat kha. Abaraham nih apek. Genesis 14:20 nan zoh ahcun, Abaraham nih cheuhra cheukhat a pek tikah a lahkhah asi lo, a lo chung chuak zong asi lo, khoi ta dah a lak ti ahcun hran chaw a va lakmi chungin a pek. Phun dang te asi ve hoi. Ka sin i a phanmi poh cu Pathian sinah ka pek lai. Abaraham nih a pekmi khuaruahhar asi mi cu zei dah ti ahcun mi a va teinak in a rak tlun tikah, Jerusalem Siangpahrang nih a don. Jerusalem siangpahrang sinah cheuhra cheukhat a pe lo. A pahnih nak a ra mi cu ho dah asi, tlangbawi, Pathian tlangbawipa Melkhizadek sin ah a cheuhra cheukhat a pek. A chim duhmi cu zeidah asi, a cheuhra cheukhat kha siangpahrang taa asi lo. Pathian taa asi caah Pathian ai awh, Melkhizadek sinah ka pek lai tiah a pek. Ati ning hi aa dawh ngai ka ti.\nCun Gen-28:20-22 ah zeidah a ra hoi ti ahcun, Jacob kha ka u nih a ka thah sual lai tiah a tli a le i ramlakah a riak i, cu tik ahcun Pathian he an itong i, ee mah hi hmun hi hmun thiang asi tung a ti i, Pathian sin ah zeitindah bia a kam tia’h cun, Pathian, ka inn ka lo, ka nu ka pa sinah ka ram ah him te’n naka tlunter asi ahcun, cheuhra cheukhat kan pek lai a ti. A ti lawng si lo, chiat a serh. Jacob nih a hmuh rih lomi kha chiatserh in bia a kam. Zoh law, a um tu ning cu, Leveticus ahcun nan lo chung chuakmi, nan dumchung chuakmi, nan kut a phan cangmi, nan ramchung chuakmi cheuhra cheukhat kha Pathian taa, a thiang ati. Abaraham nih cu hranchaw a va lakmi, a lo chung chuak silo, hranchaw a lakmi, a kut chung a phanh tikah siangpahrang a pe lo, tlangbawi a pek. Pathian taa asi caah. Jacob nih cun lahkhah zong asi rih lo, lo chungchuak zong si rih lo, zei hmanh asi rih lo, sihmanhsehlaw dam te’n naka tlunter i him te’n naka phanhter yhan asi ahcun na cungah kaa lawm ti theihnak ah cheuhra cheukhat kan pek lai, chiat kaa serh, ati. A ti ning te bantuk in him ten, dam ten a kir. A ti bantuk in a pek. Dam ten kan um zong hi Pathian cungah lunglawmh tlak asi. Dam ten America kan phak zong hi lunglawmh tlak asi. Dam ten rian kan tuan khawh zong hi lunglawmh tlak asi. Exodus chungah Pathian nih, rian nan tuan, tuannak thazang an pe tu hna hi keimah dahkaw ka si, a ti. Cu caah rian kan tuan khawhnak thazang a kan pe tu zong Pathian thiam thiam asi.\nCun Moses nih Exodus-14:26 ah, Isrealmi hna a cawn piak hna, zei a ti dah ti ahcun, kum fate nan lo le nan dum in a chuakmi kha cheuhra cheukhat Pathian nan pek mi kha a biakinn ah kalpi u. Isrealmi vialte Moses nih a cawn piak hna. Cu caah mipi nih cheuhra cheukhat an pek. Abaraham lawng asi lo, Jacob lawng asi lo, mipi nih cheuhra cheukhat an pek. Cun Number-18:26, Nehamiah-10 ah kan zoh asi ahcun, tlangbawi, Levi an ti mi hna zong nih cheuhra cheukhat an pek. Aron hrin kha Levi an si, Levi phun kha tlangbawi an si. Biakinn tavuankhanmi an si. Tu chan kan ti asi ahcun, Pastor, an mah zong nih cheuhra cheukhat an pek ve. Cu caah cun, Pastor zong nih cheuhra cheukhat kan pek, Bible nih a kan cawn piak caah kan luat hlei lo. Pastor zong an luat rua tiah kan ruat lai ucih, kan pek ve ko dah kaw. Cu caah cun, hi vawlei cung kan nun chung ahhin Pathian minung asi ahcun cheuhra cheukhat kong kan chimh. Pathian a thei lo mi cu va um ko seh. Pathian an thei leh lo cu ta. Sihmanhsehlaw, Pathian a theimi hna kan ca ahcun Pathian nih ka taa asi, ati mi kha, Bible ca nih akan cawn piak mi kha a ning cang te’n an pekmi kha a um cio ko. An thelh can a tampi ve. Sihmanhsehlaw an chan tiluan a kal ningpi khan mah kha an ikal pi, Bawi Jesuh chan tiang an phanh pi. Bawi Jesuh chan a phanh hlan te ah zeitindah an thelh ti cu ka chim than te lai. A tu ka chim duhmi cu, Bible ca nih a kan cawn piak dah kaw ti tu kha ka kalpi lio asi.\nNawlbia pahra ah kan ra, zeitindah akan cawn piak. Matthai-10:42 ah, Bawi Jesuh nih a chimmi cu zei a ti dah? Ti hrai khat te mi nan va pek zong khi a lak asi lo dahkaw a ti. Ti hraikhat zultu hna sinah nan pek tikah, mi sawsawh an si lo, Pathian rian tuantu, Pathian ca lamkaltu, Pathian thawngyhabia chimtu, zultu hna ti hraikhat te nan pek khi a lak asi lo dahkaw a ti, Bawi Jesuh nih. Cun, Mtt 19 thiam thiam ah mirum tlangvalpa a ra. Zungzal nunnak hmuh awk caah zeidah ka tuah lai ati. Nawlbia tuah cu kha, cu kha tiah Bawi Jesuh nih a chimh. Aa…. ka no lio ten ka tuah cang. Bawi Jesuh nih zei a ti, na ngeihmi vialte kha va zuar law, mi sifak va then hna, mitling si na duh ahcun va then hna, cu cun ra ka zul a ti. A ti kho lo. Kan Bible ca chungah, a ngeih a chia ti in a um. A ngeih a chia timi kha Greek um ning ahcun zei a ti dah, a hmai a tla ti asi. Kan Lai holh zongah cu bantuk cu a um ve ko. Aa nuam ti lo, a hmai naak sehlaw, zoh awk yha lo khin va um sehlaw, cu bantuk cun a hmai a um dih. Zeicaah? A ti kho lo. A rum caah a rumnak kha a tlaih chan deuh, Bawi Jesuh zulh nak in. Mah kha, mi sifak pe sehlaw, Bawi Jesuh zul sehlaw, a hmai a tla hnga lo. Bawi Jesuh nih a rumnak vialte kha a herh lo, a mah kha a herh. Mah kha a ti khawh lo mi asi.\nMathai 22 ah Bawi Jesuh le Saduhsi pawl an i al tikah zeiti’n ati? Bawi Jesuh nih zei a ti tiah, siangpahrang taa cu siangpahrang pe u, Pathian taa cu Pathian pe u, a ti. Pathian taa timi kha Bible thiam pawl an i al nak caan a sau pi. Pathian taa timi hi zei dah asi tiah an i al . Sihmanhsehlaw, kei nih ka ruah ning ahcun Bible cahlun chungah a ummi, Pathian taa, cheuhra cheukhat ti a um peng ko mi kha asi ko lo maw?. Cheuhra cheukhat kha Pathian taa ti peng asi. Ngunkhuai pek kong an hun ial tikah siangpahrang taa cu siangpahrang pe u, Pathian taa cu Pathian pe u, a ti tik ah, Bawi Jesuh Kri nih cheuhra cheukhat cu Pathian pe u, ngunkhuai cu zat ti khiahmi kha siangpahrang pe u, a ti si ko lo maw? tiah, kei ka dir hmun asi theo.\nLuke -6:38, Bawi Jesuh nih zei ati dah tiah, pe u, ati. Mirang holh ah “Give”. Greek holh zong ah “Pe” ti cafang pakhat. Pe law, pek na si ve lai a ti tikah, pe law, midang nih an in pek ve lai ti a si lo, pek na si ve lai timi kha----Pathian nih an pek ve lai ti asi. “ Give, it will be given to you” ti kha passive voice asi i, Pathian nih an pek lai ti can asi. Cu ca ahcun, pe, Pathian nih an pek lai, an pe tu cu Pathian a um tinak asi. An pek sawhsawh zong asi lo, liam thluahmah in an pek lai tiah a ti tu hi Bawi Jesuh dahkaw asi, mi dang an si lo. Cu ca ahcun Bawi Jesuh nih pe, an pe tu cu Pathian a um. Pathian nih an pek lai, liam thluahmah in an pek lai. Na kut in na rak donh tikah a tlum lai lo. An nih lio ahcun a tu i pee kan tahnak bantuk te khi an phei cungah an chiah. Mah cu phei cungah cun an von thlet, mah kha a liam thluahmah ti asi. An pe tu Pathian a um a ti.\nLuke-12:32 ah, Tuu run hmete hna nan thin phang hlah u, nan thil zuar in misifak then hna u. Zultu kha zeihmanh an ngei set lo. Amah thawngyhabia chimmi arak ngai tu kha mirum zong an si lo. Mitlawmte, tuu run hmete hna nan thin phang hlah u, nan ngeihmi zong kha zuar ulaw misifak va pe hna u. A chap chih rihmi cu, a tet kho lo mi phaisa bawm izalh u. Nan ro kha vancungah va khong u, nan ro umnak ahkhan nan thinlung zong a um ve lai. Bawi Jesuh mi cawn piakmi hi a thiam tuk, mi thinlung zong a sawh tuk ka ti theo. A tet kho lo mi bawm kha, zal kha vaa zalh u. Vancungah nan ro khong u, cu ka ah nan lung a um ve lai. Kha bantuk kha a tampi, kan chim cawk lai lo, za seh law.\nBible cathar kan hung phanh tikah, Bawi Jesuh nih a chimmi, nu hmei nu pakhat kha temple chungah pia hnih a pek, a ngeihmi dihlak a pek. Hi nu nih hin tambik a pek ati. Saduhsi, Farasi nih phaisa an thlen, an thlen, an thlen i phaisa bawm chung an von thlet tikah dar i tuahmi sikaw phaisa bawm kha a ring tuk i, zei cah an rin ter ti ahcun kan thei hna she ti duh ah, phaisa nek ah an thlen, a tampi lang seh tiah. Sihmanhseh hi nu nih pia hnih te a pek tikah Bawi Jesuh nih tambik a pek a ti. Phaisa pia hnih kha a tambik a can hi Bawi Jesuh hmai lawngah asi. Midang hmai, khawzei hmanh nih kha bantuk an ti bel lo. Minung nih ti khawh phun khi a silo. Sihmanhsehlaw Bawi Jesuh a zohnak ahcun phun dang. A nih cu a nunnak ah a ngeihmi dih lak a pek dih, cu ca ahcun dahkaw a tambik a pek cu ati. Bawi Jesuh Kri nih achim mi cu cheuhra cheukhat kha, pe uh. Dinnak le zangfahnak le mizawn ruahnak le zumtlak sinak zong kha tuah u. Mizawn ruahnak le zangfahnak le zumtlak sinak kha dai thlan lo in, hi cheuhra cheukhat tu hi. Aithing te hna, puyinan te hna, rimhmui te hna nan pek kha a hman lo. Dinnak le zangfahnak le zumtlak sinak te hna kha tuah ulaw, hi zong hi daithlang hlah u, ati. Voi tampi cu Bible kan hrilhfiah tikah mah kha kha cheuhra cheukhat pek, a hme te te tiang zong an pek mi kha kan hrilhfiah lo i, Bawi Jesuh Kri nih zangfahnak le zawnruahnak le zumtlak sinak hi pei tuah u a ti ko cu kan ti, adang cu kan kal tak theo. Bawi Jesus timi asi lo, hi tuah u, hi zong hi daithlang hlah u.\nCun a dang khuaruahhar asi mi cu zeidah asi ti ahcun, Bawi Jesuh Kri nih a chimmi chungah a dih lak lengmang a kal. Cheuhra cheukhat chungah a kal lengmang. Hi nu nih a dih lak a pek. Pathian nan dawt tikah nan thinlung dihlak, nan nunnak dihlak, nan fimnak dihlak, nan ngeihmi dihlak in daw u. Dih lak lengmang ah a kai. Moses timi asi lo, Moses cu cheuhra cheukhat a ti. Bawi Jesuh nih cun a dihlak lengmang a kai. Zeicahah? Ziah an ikhah lo? An ikhah lonak cu, Biakam hlun ahcun Fapa pek asi ballo caah. Biakam thar ahcun Fapa pek asi caah, a ngeih chun a Fapa a pek caah, a dihlak nak niam kha asi kho lo. Pathian taa lawngte asi. Pathian taa asi caah a taa asi ti thei u. Na nunnak zong Pathian taa, na ngeihmi vialte zong Pathian taa, Pathian taa lo an um lo. Mah kha Bible ca nih a kan cawn piak. Zeicahdah cheuhra cheukhat kan pek, cu nak tam zong zei cah dah nan pek, kan pek? Bible ca nih a kan cawn piak caah kan pek. Krifami nih cun, zumtu nih cun kan pek. A pe lo an um ah tah? Mah kha kha piahtana asi theo. A pe lo an um tikah, pe u tiah hnek awk atha lo. Krifabu chungah cun kan ihnek bal lo. A pe lo mi nih an pe lo, a pe mi nih an pek. Khuaruahhar asi mi cu, a pe mi nih an pekmi chung khan Pathian riantuannak cu a nung zungzal ko. Amah Pathian lila nih thlachuah a pek ko. Cu caahcun nihin zong ahhin a pe tu nan um lai, pe lo tu nan um lai. A pe mi vialte nih an pekmi kha Pathian nih a thlachuah lai i hmailei zongah a kal rih ko lai.\nSihmanhsehlaw zei caah kan pek lo ti kha ruah yha in a um. Zei ca’h dah kan pek lo, sullam pathum a um. (1) Cheuhra cheukhat pek awk asi ti ka theih yung lo. (2) Emmergency ka ngei i, operation kaa tuah i, rian ka yuan lo i, cu caah ka har tuk i ka pe lo. (3) Ka sian lo caah ka pe lo. Mah kha pathum kha a um zungzal. Ka theih yung lo, ka har tuk caah, ka siang lo. Mah kha tlawmte von iruah ta usih law. Malakhi -3 ka von rel mi kha, Malakhi cu Bawi Jesuh chuah hlan kum zali, zanga hrawngah asi. Moses chanah, Profet chan ah an pe nan, Malakhi chan ahkhan Isreal mi hna nih cheuhra cheukhat an pe lo. An pek lo caah Malakhi nih zei ati? Nan phunpi hin lam pial phun nan si ati. Ka sinah rak kir law nan sinah ka kir ve ko lai dahkaw, Pathian nih a ti hna tiah a ti tik ah, zei tindah kan kir lai?, an ti. A thei lo bantuk in zeitindah kan kir lai an ti. Pathian nih a ti mi cu nan ka fir mi kha ka fir ti hlah ulaw cu ti cun nan kir lai a ti. A bia a fak ngaite. Sihmanhsehlaw, Profet hna cu mihmai an zoh lo. Cu tik ahcun Vancung in thlachuahnak inn kaa ka on lai i thlachuahnak a phanh le phanh lo ka hneksak u. Pathian nih ka hneksak u a ti hi Bible ca chungah a tam lo. Si nan, mah hi kaa ahcun ka hneksak u, asi le si lo. Ka hneksak ulaw thlachuah a ron le ron lo, nan lo a him le him lo, nan misur a bor le bor lo, ka hneksak u a ti. Pathian nih a timi cu nan misur kha a bor, a bor lai i mitampi nih, ee Pathian nih a thlachuah hna hi ta tiah an theih tikah Pathian nih thlachuahmi kan si ti nan ithei lai i, nan ilawm lai. Pathian thlachuahmi kan si ti itheih i ilawmh khi zei hmanh nih a tluk lo dahkaw. Mah kha kha Malakhi chan ahcun Isrealmi lam an tlau, kir u, a ti tikah Pathian thil, Pathian taa nan laak mi kha la ti hlah u.\nKan Bible ca chungah hin Pathian a pe kho lo cu chim hlah, hakkauh in, pek sian lo in keimah taa tiin Amah taa kha biatak tein a hum zungzaltu Bible ca chungah hin kan hmuh ve ko. Mah kha hakkauh, terhfah, zeihmanh pek duh lo, kha ti------ ka ta, ka ta , ka ta ti kha mirang holh in grief and ti i, Efesa 5:5 ahcun, “Hakkauh hi siasal biak asi”. Krifami kan caah cun hakkauh, terhfah, ka taa ti lawng te ti hi siasal biak he aa khat. A fak ngai. Asinan, Bible ca nih a ti kha . Vanliannu he Isreal kan tlawn tikah kan hmuhmi khuaruahhar cu, Galilee rili a um, Rili thi a um. Galilee rili cu Harmon tlang in tifim te a hung luang i mah rili nganpi cu kan va tlawm tikah, a chungah nga cu ngasen he, nga dum he, nga yial he nga sangphaw he nga lawng te, a va nuam ve kan ti. Asina’n mah cu Jordan tiva in luang kaw, Rili thi a kal tikah, kan vong kal hoi i, zeihmanh um hlah, uhtlak hmanh a um lo. Ci a al tuk i keimah zong tilio ka thiam lo cu mu, ti kaa lio ahcun lung bantukin a pil pawl ka si cuh. Ka va kal i a thukpi zong ah ka pil lo, zeicaah, ci al a tam tuk. Zeihmanh an nung kho lo. Zeicah kha kha Rili thi ah a can? Jordan tiva in a rung luangmi ti vialte kha chuahnak a ngei ti lo, a pit. Chuahnak a ngeih tilo caah tikhu lawng a chuah i ci ah a cang i, a al tuk i zeihmanh a nung kho lo. Jordan tiva in a ra mi ti thiang kha, ka taa ati dih, a chuah duh ti lo. Zeihmanh a siang lo, a hakkua tuk, a thi. Ngeihchia asimi cu zeidah asi tiah, Bawi Jesuh Kri kum thum chung rian a tuan tikah Galilee rili ahcun a tlawng a leng, Rili thi ah voikhat hmanh a phan lo. Mah kha asi, tih a nun nak cu. Tiva a rung luang i tili ah a um i tha te’n a chuakmi cu a thiang. A chungah a rung luangmi a chuak ti lomi asi ahcun a thu.\nCheuhra cheukhat Pathian sin kan pek hi Amah kan sunhlawih lawng silo in, a taa kan si tinak lawng asi lo, kan thlarua damnak asi.Vancung inn kaa Pathian nih a kan on piak, thlachuah a kan pek ca’h asi. Bible cahlun chungah Elaisah timi a um, profet midamh thiam an ti. Siria siangpahrang Naman a rung. Elaisa a um, ka damter seh a ti, amah kha mithinghmui asi. General mithinghmui asi. Siria ram ah an damter kho lo, Isreal ram ah Elaisa sinah a rung. Ka damter ko tiah a rung nawl len. Elaisa nih zei a ti? Va kal, Jordan tiva ahkhan voi sarih vaa hnim a ti. General Naman cu a thin a hung tuk. A cu bantuk profet cu, Siria ram ah tiva tampi a um ko, a zei dah Jordan tiva theng te ahcun voi sarih hnim cu a hauh, ka tuah naisai lai lo tiah, a thin hun in a kir. A lak sawng kenmi vialte zong a kirh dih. Elaisa i sin um, Kaheza timi a um i, Kaheza nih cun a bawipa Elaisa theih lo in a va dawi hna i, Naman cu a va phanh. Zangfah te’n na laksawng kha ka bawipa cu yhen ko, keimah nih ka va pek lai. Ee, tiah Naman nih cu a laksawng cu Kaheza cu a pek. Kaheza nih cun a thli te’n a chiah. A profet Elaisa cu a pe naisai lo. Zeidah a cang? Amah Kaheza kha mithinghmui ah a cang. Ee, hakkauh hi, zeihmanh sian lo hi, Bible ca nih a thohkhan lo dahkaw.\nAsiahcun a donghnak ah, Pathian sin i cheuhra cheukhat kan pekmi hi pek lo in um ahcun a sual, tling in kan pe tawn lo, cun ka ruahnak in ka pek zongah thlachuah tampi ka hmuh yung lo, a ti tu kan um cang. A tambik cu, cheuhra cheukhat pe law na rum urmar lai kan ti lo. Cheuhra cheukhat pe law tangka tampi na ngei lai kan ti lo. Cheuhra cheukhat pe law nan khua chungah a rumbik, a lianbik na si lai kan ti lo. Sihmanhsehlaw, na pek asi ahcun Pathian nih an dawtnak na theih ca’h na dawt ve asi. Idawt pahnih aa tong. Mah kha kha zeihmanh nih a tluk lo. Ngaknu nih tlangval a dawt i, tlangval nih ngaknu a dawt i, idawt a ton kha zeihmanh nih a tluk lo. Nan theih cio ko khah, ka chim hau lo. Pathian nih a kan dawt i kan dawt ve tikah, dawtnak an iton kha zeihmanh nih a tluk lo. Mah kha hnangam, lungdaih kha thlachuah an timi cu asi. Kan Bible ca i Zultu 20:35 i hmuh lei nak in peklei ah thlachuah a tam deuh a timi kha mah cu cu asi. Holh dang in ka hrilhfiah asi ahcun, hmuhlei ahcun kan ilawm, pek lei ahcun kan hna a ngam. Naa lawmh kha caan tawi te, na hnangam kha caan sau pi a zaat. JCPenny ah rian yuantu tampi nan um. JCPenny rian thawktu cu amah JCPenny asi. Zeitindah a thawk, phaisa tlawmte a ngeimi asi i Pathian min in ka thawk lai, ka ngeihmi poh cheuhra cheukhat ka pek lai tiah bia a kam mi pa dahkaw asi khih. Haasi, Colgate a tuah tu pa kha amin ah Colgate asi i, zeitin dah a thawk? A ngaihmi phaisa tlawm te’n a thawk i ka hmuhmi poh Pathian sinah cheuhra cheukhat ka pek lai tiah bia a kammi dah kaw asi. Vawlei cungah company nganpipi khi, Wal-mart nan kal si lo maw? Ho dah Wal-mart kal lo um, nan kal dih. A thawktu pa nih cheuhra cheukhat ka pek lai tiah bia a kam. A yhan tikah voikhat cheuhra cheukhat a pekmi hna cu million sawmnga a pek. Cu caah cun, cheuhra cheukhat a pe mi hna hi an si a fak hlei lo, an rum deuh lehlam. Cu caahcun kapek ahcun ka sifak sual lai tiah maw ti sual lai uci, Pathian nan thangchiat a si lai. Na pek tikah na sifak chin lai lo. Kum sawmli leng Pathian rian ka yuan cang, ka theih ----kha kha cu. Na pek tikah na sifak lailo. Na pek lo tu ah na sifak kho men, na thinlung a sifak lai. Indianapolis i Pastor pa pakhat, amin ah Dr.G.Dickson ti a um. Khoi ka dah a um ti ka hlat te lai. Cu pa nih cun Biakinn a sak. Biakinn a sak dih ahcun bia an hal. Pastorpa Biakinn na sak dih tikah hin hi hi te hi tuah usih tiah na chim duhmi a um maw, tiah an hal. Dr. Dickson nih a chimmi cu, biakinn ka sak dih hnu kum thum kum li ka zoh tikah hin, biakinn kan sak lio ah khan phaisa an thawh cio i, hi nak tam deuh in thawh u tiah rak ti ding ka si nan. Zei caah? Biakinn saknak i a thawhmi vialte kha an sak dih hnu ah an rum chin lengmang. Kan Krifabu an dih lak in biakinn saknak ah tampi thawh u tiah fakpi in ka au lo kha kaa ngai chih. A thawhmi vialte an rum dih cu ta.\nFa le hna, Pathian sin i cheuhra cheukhat pek hi maw nuar lai uci, ingaichih sual lai uci, nan si a fak hlei lai lo. A nungmi Pathian a um, thlachuah inn kaa a on lai. Dawtnak le dawtnak nan itong lai, nan inuam lai, nan hna a ngam lai, vawlei cungah van ka phan nan ti lai. Pathian duhnak tuah hi kan i lawmhnak dahkaw asi. Cu caah, hi ka ah hin tampi nan thawh, tinghnih leng nan thawh, kan ilawm. Pathian zong aa lawm lai. Atu ahhin a pe rih lo nan um zongah, kumkhat ca nan pek zongah, thlakhat ca nan pek zongah, zarhkhat ca nan pek zongah, nihin hi kum 2008 kan pek a donghnak asi lai i, cu caah cun lungtling te in Pathian sinah kan peknak caan asi lai i, bia kan chimmi zong hi kan zapi caah Pathian nih thlachuahnak kan pek piak ko seh. Amen.


Zualko: US Um Mi Pi Monica Sang Kip Nih Mawtaw Accident-nak In Mual An Kan Liam Tak – Thechinlungnews\nZualko: US Um Mi Pi Monica Sang Kip Nih Mawtaw Accident-nak In Mual An Kan Liam Tak\nUS, Battle Creek, Michigan i a um mi Pi Monica Sang Kip Cu riantuan nak a kalnak lampi ah mawtaw accident nak ruang in mual an kan liamtak tiah thawng kan theih. Myanmar, Lumbang khuami a si i US, JBS of Plainwell i rian ṭuan mi a si.\nA dawtmi a fale 4 le a tu 7 pawl a kaltak hna. St. Joseph Church member a si i khawmh a fel tuk mi le krifabu nih bochan ngai mi pakhat a si. A fale, a tu lepawl he hmunkhat umti hi nuam a ti i a huam tuk mi a si. Chin Bupi USA nih an langhter ning :\nZUALKO : Mithi Kan Nei. min : Monica Sang Kip @Ngun Thang Nu (Kum- 67), Thih Ni: Oct 20, 2020 (Tuesday 5:00am), chuah Kum: 1953, Laitlang Khua: Lunmbang, Falam Township, Chin State, Burma.\nThihnak Hmun/Khua : Battle Creek, Michigan USA, (riantuan a kal nak lampi ah mawtaw accident nak ruangi an kan liamtak mi a si). A tantak mi fale pawl, 1. Ngun Thang, 2. Hlawn Par, 3. Thawng Tin Uk, 4. Za Uk, Tu – 7 a neih hna.\nMonica Sang Kip @ Ngun Thang Nu nih vawlei cung an kan liamtak cu a poi kan ti tuk e, Chin Bupi USA nih kan tuarpi tuk hna. Tantak mi chunglhar sahlawh rualchan thlacam nak in bawmcio hna uh sih. Ruakvui nak programe kong cu a hnu ah thanhthan khawh kan rak in zuam hna lai. Siangluai Mang, Hruaitu Chin Bupi USA.\nBe the first to comment on "Zualko: US Um Mi Pi Monica Sang Kip Nih Mawtaw Accident-nak In Mual An Kan Liam Tak"


Nizaan i an tlaihmi hna dihlak cu minung 114 an si, An tlaihmi hna chung ah Naupawi mi 2 an i tel kum tlinglo 18 an i tel, cuchung ahcun hngakchia kum khat atling rih lo mi 3 an i tel kum 2-3-4 tbk..pawl zong an i tel len hna.Imbi ah Operasi an luh lo nak hi a sau ngai , 2008 chung ah khan cun an lut hraw lo.Tutan ah pical ngai in an lut tik ah lung a caw ko. Imbi Operasi an luh ahhin hngakchia le naupawi tlaih, cun UN hmu cia tlaih hi cu 2008 an luh lio ah khan tlawmpal te a um,cuhlan dang ahcun UN card hi cu luat peng asi tawn.\nTutan i alutmi hna hi RELA zong an silo.Bandaraya Mawtawka in an ra i, ttih awk ah khin a ruah awk zong theih asilo.Siipiin mawtaw hi cu ai chok tawn mi a si caah le an mah siipiin hi cu mitlaitu ah kan ruahmi hna asilo tik ah i ralrin cia awk zong ah afawi lo ngai.\nTutan an luh cu nu le hngakchia an tam khun i lungthin a nuam lo khun ,chungkhar ning in tlaihmi zong an tlawm lo, hmunkip um Laihri tlai nih nan um hmun cio in thlaza camnak he kan bawm hram cio u.\nPosted by Senhri at 1:13 AM No comments:\nKawlram ah Football clup a um ve cang!\nVawlei cung hmun kip ah football club an um cio i, England/ Spain/ Italy/ Germany club pawl hi an min a thang khun i, kan nih Asia mi le lai mi nih cun England ram club pawl hi kan uar khun hna. Atu ah kan kawlram zongah Myanmar National league aum ve cang.cu hna cu,\n1. Yangon United F.C ( yangon le a pawng kam)\n2. Yadanarbon F.C ( Mandalay le a pawng kam )\n3. Delta United F.C ( Ayeyawaddy tine le a pawng kam)\n4. Magway F.C ( Magwe le a pawng kam)\n5. Zeyashwemyay F.C ( sagaing in a chak lei lea pawng kam)\n6. Kanbawza F.C ( shan ram le a pawng kam)\n7. Ooktar United F.C le ( Pegu le a pawng kam )\n8. Southern myanmar United F.C ( Tanintayi tine le a pawng kam pawl) hna an si.Hi club pawl hi kawlram chung i ( sipuazi lei luthlai ) pawl nih a cozah ttanpi-nak he an tuah mi a si i, 2009 may thla caan ceu in cun bawlung chuih an thawk cang lai. Club pakhat nih bawlung chuih thiam 15 in 24 hrawng tiang an cawk cio cang hna i, bawlung chuih thiam pawl i Club pakhat in pakhat an i thialnak man le Club a thar ah an luhnak man hna cu, Ks- ting 50 in Ks- ting 10 kar an si. Cun Bawlung achuaih-mi pawl i an lakkhah hna cu thla 1 ah Ks- 1000000/- in Ks 300000/- kar lak an si hna. Kawlram ai awh in arak chuih cang-mi pawl hna a tam deuh hi an lak-khah a sang hna i thla khat ah ting 10 a hmu mi pawl hi an si. Kawlram khan in cun an lakkhah a sang ngai tiah kan ruah hna nain English premier league i a chuih mi Rooney/ Ronaldo / Ferdinand/ lampard le Terry te pawl an lahkhah hmai ahcun nih chuak khi a si rih ko. Azei a va si zong ah Myanmar National League aum ve cang-mi cu, Lentecelhnak lei kam ah kawlram nih vawlei cung ramdang bantuk in hmai lei ah kar 1 a hlar ve cang ti khawh a si.\nPosted by Senhri at 1:10 AM No comments:\nMalaysia cozah boruak\nNizan tihni khan Malaysia Prime Minister cu Najib Tun Razak asi cang i Abdullah cu PM in ai din cang. Najib hi 2006 lio i Mongolia model nu thah ruang ah khan mipi nih zumh lo ngai mi asi caah PM akai cangka in mipi an duhning zulh colh nak ah ISA in thong atla mi 13 achuah colh hna. NGO abik in Suaram nih 1997 in an au hnawh mi ISA-Internal Security Act hrawk ding timi kha thatein kan ruah piak hna lai ati caah mipi duhning hi Abdullah nak in zul deuh phun in aum colh.\nCun Dr. Mahathir zong UMNO party ah ahung lut than cang. Najib le Mahathir hi anupi lei in chungkhat an si. Malaysia nih independent ahmuh ka in nihin tiang ah Prime Minister hi Najib he hin 6 lawng an si rih. 1958 ah Independent an hmuh i Singapor ni 1965 a achuak tak hna.\nPM hmasabik tuanmi hna ah 1. Tuanku Abdul Rahman, 2. Tunku Abdul Razak le 3. Tun Hussein Onn hi unau chungkhar deuh an si dih hna. Najib hi Tunku Abdul Razak fapa asi. Cucaah Malaysia ram uktu hi Najib te chungkhar deuh hi an si dih.\nNGO le TV reporter tampi nih biatak tein Malaysia ummi ramdang mi thongtlak tik ah Thailand ramri hlonh hi an doh caah hi hnu cu thongtlak tik ah ramri kuat loin saupi thong chung ah taanter afawi te. Cozah nih refugee kong hi phun dang in ruah piak nak angeih tung lo i thongtla le ramri kuat aduh fawn tung lo ahcun Laimi refugee zapi thongtla caah hin saupi thong ah taan khawh asi.\nCucaah Malaysia ah hin Laimi ( Chin miphun ) thong tamtuk kan um mi hi UNHCR nih kan dihlak in refugee cu aka pek lo pin ah ramdang in resettlement an kan laak khawh tung loin mualpho in um kan fawi te. Tilian le meikaang kar ah taan kan fawi te cang.\nDauk Seri Najib Tun Razak\nKUALA LUMPUR, April 1 (Bernama) -- A team comprising police and immigration departnment officers has been set up to combat human trafficking.Inspector-General of Police Tan Sri Musa Hassan said the team was currently investigating allegations on syndicated human trafficking activities involving enforcement officers at the Malaysia-Thai border."The Malaysian Government is serious in combating human trafficking. Legal action will be taken against those involved, and we are also working closely with our Thai counterparts in the investigation, " he said in a statement here Wednesday.Musa said the police were fully committed in addressing human trafficking issues, in line with the Anti-Trafficking in Persons Act 2007 (Act) 670, which was enforced on Feb 28, last year.He said the act had taken into consideration, the United Nation's protocol to prevent, suppress and punish perpetrators of trafficking in persons, especially women and children."A tripartite meeting among the police chiefs of Malaysia, Brunei and Indonesia was convened early this year, whereby matters pertaining to trans-national crimes, particularly human trafficking, were discussed extensively, " added the IGP.In January, a foreign news agency reported that the US Senate was investigating allegations that officials in Malaysia were extorting money from foreign migrants and were linked to human trafficking.The AFP report, among others, stated that the migrants, mostly from military-ruled Myanmar, were allegedly taken by government officials to the border between Malaysia and Thailand where they were extorted or sold to human trafficking syndicates.\nClick HERE to see markets in Yangon\nClick HERE to see Chin State ( Myanmar )\nPosted by Senhri at 9:22 AM No comments:\nItaly ram L'Aquila khua ah li fak ngai aa hnin\nTuzing 3:32am ah khan Italy ram Rome khuahlipi in nichuah chaklei meng 60 a hlatnak i a ummi L'Aquila khuahlipi ah lihnihnak fak ngai in a cang. Mah hi Apennine tlangkam hrawng awt in aa hninmi a si. Hikhualipi hi minung 72,948 an umnak a si i Italy ramchung ah hin tourist khualtlawng pawl zawng nih an kal huam tak tak nak hmunhma dawh ngai pakhat a si. CNN thawngthanhnak ah cun minung 100 reng lo an thi i 1500 an i hliam a ti i BBC nih cun minung 91 an thi i 1500 an i hliam a ti. Mah lihnih ruang ah hin minung 100000 hrawng hi in lo nei lo in an um tiah L'Aquila khuasa a si mi Mayor Massimo Cialente nih a chim. Inn 10000 in 15000 kar lak a hrawk i L'Aquila khuahlipi hrawng khua 26 le a dang dang pawl cu zohawktlak lo bak in a rawk ko. Hi khua ah hin December thla hnu khan voi 60 reng lo hi din te te in li a a rak i hnin pah lengmang cang an ti. Mah hi a fak tuk ko nain 1980 kum i Nepal ram a rak i hnih lio minung 3000 hrawng an thih lio tluk khan cun a fak tuk lo tiah an ti.\nPosted by chanchan at 1:13 PM No comments:\nNorth Korea nih Rocket a ngeih mi cu atu April (4-8) chungah hin testing in thlah ding ah timh tuahnak a ngei dih cang tiah ta ding nih an chimh cio. An zumhnak ahcun zaa han zarhteni kha athlah cang men lai tiah zumh cio asi-nain South Korea ta ding nih a chimhnak ahcun Van ah min-mei a tam tuk thlei ah thli zong a hrang tuk caah a thlah lo mi asi kho men tiah a chimh.\nNi khua a chiat lio ah an thlah i an awng min lo sual ahcun kan ning a zah sual lai ti anphang ruang zong ah asi kho mi a si a ti.Hi kong ahhin American,Japan, South Korea ramhna nihhin North Korea rili kam ah an hngak lio asi bantuk in Japan nih cun a tilong pahnih in hi kahrongah hin Rocket apuak tikah adip te te a tla kho tinak ah abawh ve i araktla sual a si ahcun ka kah colh ve lai ati. (Aa Bawi, Meifar)\nPosted by Senhri at 4:16 AM No comments:\nBiaknak zalon lo bik cazin\nBiaknak lei ah kawlram cu zalong lo bik pahranak ah a tel tiah American nih kan hnu zarh ah thawng a thanh. Cu thawngpang thanhnak cu vawlei cung biaknak zalonnak lei I American commission nih a thanh mi asi.Hi commission nih 2008 ca I thawng a thanh mi ahcun Khrihfa le Muslim biaknak rikhiahpiak asi bantuk in phungki hna an zalonnak zong hi a kham ve teah thawng a thanh chih.Ram kip phungki bu thailand I haotu zong nih phungki sianghleirun ah ralkap cozahan I thlak tuk tiah a ti.thonginn zong ah phungki le tilahsin zong 300 leng an um I kan hnu kum2007 buainak lio hnuah khan a tluami zaleng an si tiah biaknak lei Uh shyung bu nih an chim. Biaknak lei zalonnak kong hi 2006 in an rak thawk cang mi a si atu ah Obama zong nih athar in atheih hngalhpi.Cu Biaknak zalonh lo bik cazin ahcun kawlram, Iritrea, Iran, North, Korea, tuluk, Samdiarbia, Sudan le Uzbekistan hna an si.\nVawlei chungchiah bom chiahthlau ding\nVawlei chungchiah bom chiah ti lo ding in ni chuah thlang lei Asia nih thailand ram Bangkok khua ah kan hnu April 1-3 tiang Meeting an tuah. Asia ram chung ah vawlei cung chungchiah bom chiahmi hi a miak tuah in a ummi an tam chin lengmang caah hloh zokzok ding ah ICBL vawlei tang bom hmanak ah kham-tu bu upa pakhat nih a chim.kawlram Nepal, Sri lanka le Vietnam ah a thiami an ram tuk cang ruang ah atu bantuk in ralrinnak an pek hi asi. Acheu bom cu a luancia kum har lio chiahmi le a cheu cu nai hrawng I chiahmi ah si a ti. Kawlram Cambodia, Lao, Vietnam, Thailand, Australai, Nepal ti bantuk nichuah Asia ram in ram 17 na kai. Meeting kai mi lak ah Kawl ram lei in an chimhmi cu ara lai mi kumnga chung ah kawlra caah zeidah a ttha bik in ka tuah lai ti mi dah lo cu dikfiang in bom kong ah a chimhmi a um lo.(RFA nih a chimmi asi) (Aa Bawi Meifar)\nPosted by Senhri at 12:13 AM No comments:\nMalaysia Thawngpang 02.04.2009\nApril 1, khuadei hlan 1 : 30am ah Malaysia Ampang i a ummi hna Mie kan miphun hawi hna le A pawng kam ummi miphun dandang hna zong Motor thongtla phorhnak 2 khat in an tlaih hna. Cu chungah Farrawn (Hakha) in minung 4, Dauchim 2,Fiarti in minung 13 an i tel ve. Nu 10 le Pa 9 an si. UN lei holh let-tu kan hawi pakhat nih (Langkap) thong an phan tiah a chim i, Fiarti nu a Boss pa nih Semenyih an phan a ti ve. Tlaihkhih mi dandang he cun tamtuk a si i aho chimmi deuh a si lai ti awk kan hngal rih lo.Keimah nih khua a dei in semenyih hi lamnaih deuh a si caah ka va kal hmnasa lai ka ti i, an caah thlacamnak in bawm cio hna u sih. An min; Tha Tin mawi, Tha iang, Maw Maw San, Hmet ki, Fam Tha Ki,Far Hliang, Zing Tha Iang, Tha Cuai, Far Hniang, ngun Hlei, bual Kung, Thawng Hnin Thang ,Sui Awi, Mang lain Hre Awi, Hrang Hmun,Than Cung,Van Hram Thang, bawi Lian hna an si.Hranhring kan hawidawt hna minung 10 hrawng hi an luh hnawh hna nain thlalang awng in an zuang i Minung 3 cu fak ngai in an i hliam, Ramlak ah an tli manh i an tlai hna lo.(Aa Bawi,meifar. Ref: Francis Za Thang Laiforum)\nPosted by Senhri at 7:28 PM No comments:\nKawl Website tete\nDemocratic Vioce of Burma\nThawngpang Tthing hna\n"Genius without education is like silver in the mine"--( Banjamin Franklin)


Zei Dah Cang : UN Sectretary general, António Guterres Cabuai Cung Ah Cakuat Pahnih A Phan. – Chintanbo\nZei Dah Cang : UN Sectretary general, António Guterres Cabuai Cung Ah Cakuat Pahnih A Phan.\nUN Sectretary general, António Guterres cabuai cung ah cakuat pahnih a phan.UN Sectretary general, António Guterres cabuai cung ah cakuat pahnih a phan. Pakhat cu Ambassador Kyaw Moe Tun sin in a si. Kyaw Moe Tun cu President Win Myint le Foreign Minister Aung San Suu Kyi nih Sept. 4, 2020 ah UN ambassador caah an rak thimmi, a si bantuk in, keimah hi Kawlram ambassador ka si peng rih ko i, ka peh rih ko lai tiah ca a kuat.


Vol. 3 No. 2 (2020): Shnakhat\t| Shnakhat\nVol. 3 No. 2 (2020): Shnakhat\nشفق کے ناول ’’کانچ کا بازی گر‘‘کا تنقیدی جائزہ\nCritical review of Shafaq's novel "KanchKaBaazi Gar"\nاردو میں نعتیہ شاعری اور معروف شعراء\nNatia poetry and well-known poets in Urdu\nبہادر شاہ ظفر کی شاعری کا فکری و فنی جائزہ\nAn intellectual and artistic review of the poetry of Bahadur Shah Zafar\n"یہ میرا چمن ہے میرا چمن" کا تہذیبی و ثاکفتی مطالعہ\nCultural study of "This is my lawn, my lawn"\nعصمت چغتائی کے افسانوں میں باغیانہ عناصر("دل کی دنیا "کے خصوصی حوالے سے)\nRebel elements in IsmatChughtai's fiction (with special reference to "World of the Heart")


PDF-Kalay Nih Kalay Peng Mipi Sinah Theihternak Le Ralrin Peknak Cathanh A Chuah Cang – Buanchukcho\nPDF-Kalay Nih Kalay Peng Mipi Sinah Theihternak Le Ralrin Peknak Cathanh A Chuah Cang\nPDF-Kalay Nih Kalay Peng Mipi Sinah Theihternak Le Ralrin Peknak Cathanh A Chuah Cang! May 31 ah PDF-Kalay nih cun ralhrang hi biatak tein kan kah cang hna lai caah an umnak kiangkap ah um ti lo dingin mipi sinah theihternak le ralrin peknak cathanh a chuah cang. Cu cathanh cu a tanglei bantukin a si. Tuni zinglei 8:00 am hrawngah ralhrang rual 50-100 hrawng hna nih Kalay peng Tha Si khua cu an luhhnawh i hramhram in mipi an tlaih hna, an hro hna, thilri an chuh hna. Khuami 8 drawing an tlaih hna pin ah khua chungmi hna sinin tangka sing 50 hrawng an chuh hna.\nRalhrang tuahsernak lehrulhnak ah PDF-Kalay nih Tha Si khuachung ah hmunhma a khuarmi ralhrang hna cu tuni 9:00 am ah kan kharkhumh hna i chun 12:00 tiang kan i kap. Kahdohnak ah a tlawmbik ralhrang 2 an thi i PDF-Kalay lei pakhat hliam a tuar (A fak cu si lo). Kalay mipi hna cungah ruru hranghrang in a ummi ralhrang hna cu PDF-Kalay nih biatak tein kan kah cang hna lai timi kha kan in theihter hna. Kalay peng mipi zong nih PDF-Kalay hi kan dirkamh cio u, cun ralhrang hna nih hmunhma an khuarnak zung, sakhan, sianginn le inn hna kiangkap ah luhchuah le umkal lo hrimhrim lo dingin zaangfah kan in nawl hna. (Zalen) Laknak: The Hakha Post\nDalaan Pa An Vuakmi Video Nih Lung A Buaiter Ngai\nThahnak A Chuak Chin Lengmang Ko : A Ho Si Theih Lo Mi Nih Meithal In An Kah I A Nunnak A Liam


US Um Kum 19 Tang Poahpoaah Le Virus Ruangah Har A Ton Mi Hna Caah A Voihnih Nak Bawmnak Ceih Asi Cang Lai – Chuncha News\nCoronavirus ruangah harnak tongmi le thlahlawh tlawm deuhmi vialte cu US cozah nih Minung pakhat ah $1200 cio le ngakchia kum 19 tang paoh $500 cio pek a rak si. Avoi 2nak bawmhnak kong cu hmaizarh nikhat ni thawk in senate ah ceih hram an thawk cang lai. White House nih a chuahpi mi le Democrats pawl nih an chuahpi mi Ceihhmainak an ngei lai.\nWhite House le Democrats nih bawmhnak pek an duh. Republican Party chungah US rampi leiba tam tuk ngeih a duh lomi cheukhat nih pek a duh lomi an um. Unemployment benefit pek an si cang caah a herh ah an ruat ti lo, small business a thi dingmi pawl tu hi chanhchuah in rian ngei lomi riantuan ter an duh deuh.Bawmhnak hi a tlangpi in um dawh a si. Asinain zeizet bawmh ding timi le Zeitin kan bawmh hna lai timi ah an buai deuh te lai. Credit:Salai Lairamthang.\nRelchap <<Tu kum Democrat party in president ai cuh ding mi Joseph Biden hi Catholic asi i atlin ahcun amah le John F Kennedy lawng hi Catholic in president atling balmi an si te lai. Dr. Micheal Brown (Ph. D in Languages and Literature – New York University ) nihcun Joe Biden president atlin ahcun 2012 lio ah fiang tein arak chim bantuk in nulenu/palepa țhitumhnak (Same Sex Marriage) cu adirpi țhan lai caah Khrifa biaknak zalonnak kong ah harnak kan tong te lai tiah achim.\nLotlau :Thantlang CNLD Lawng Hlah Maw A Buai Tiah Halkha NLD Ko Pei Hi AN Turu Ko Ne Hi!


Magwe Ramṭhen Gangaw Peng Khua Cheukhat Ah SAC Ralchia Pawl Nih Cun Khua Mi Cu March 20 Ah Luh Hnawh In Khua Mi Cu Ralchia Pawl Nih Cun Harsat Nak An Pek Hna. – Chintanbo\nMagwe Ramṭhen Gangaw Peng Khua Cheukhat Ah SAC Ralchia Pawl Nih Cun Khua Mi Cu March 20 Ah Luh Hnawh In Khua Mi Cu Ralchia Pawl Nih Cun Harsat Nak An Pek Hna.\nMarch 20, 2022 admin MYANMAR NEWS 0\nMagwe ramṭhen Gangaw peng khua cheukhat ah SAC ralkap pawl cu March 20 ah an luh hna caah khuate 5 in minung thong 20 tluk cu a himnak hmun ah an zaam hna, tiah theih a si. SAC ralkap pawl cu Pyusawthi pawl he rallam an rak sial i an ratnak lampithluan ah PDF he an i kap tiah min langhter lo Mintha khua mi pakhat nih a chim.\nSAC ralkap le Pyisawthi an ra ti kan theih caah kan thinphang i kan zaam Pyusawthi pawl hi an khua inn khanghpiak an ton ve hnu in SAC ralkap bochan in an sual ngai. Tuzing zong ah Chaungkoh khua le Ywama khua karlak ah Kahdohnak a chuak i tualchung mipi cu a himnak ah an zaam. March 18 ah khan\nSAC a dirkamh i Pyusawthi an thawn ngainak Miangkhinyan khua cu PDF nih a va kah National Unity Government(NUG) in Ministry of Women Youth And Children Affair Minister Naw Susanna Hla Hla Soe cu Free Burma Ranger FBR nih ralṭhat laksawng Bravery medal an pek tiah FBR nih an thanh.\nNational Unity Government(NUG) in Ministry of Women, Youth And Children Affair Minister Naw Susanna Hla Hla Soe cu Free Burma RangerFBR nih ralṭhat laksawng Bravery medal an pek tiah\nFBR nih an thanh.Naw Susanna Hla Hla Soe hi harsatnak ton lio ah mipi lei ah ṭang in Myanmar ram ah Federal Democracy ser a si khawh nakhnga raltha ngai le faak piin a cawlcangh ruangah medal pek a si tiah FBR nih an langhter.\nNaw Susanna Hla Hla Soe hi 2020 Election lio ah Yangon ramṭhen in Karen miphun aiawh in MP a rak cuh i NLD party in vote 106.114 71.75 he teinak a rak hmutu a si.\nMyanmar Women’s Affair Federation le Women’s Peace and Security Issues ah Chairman a si i, Karen Women’s Empowerment Group(KWEG) zong ah Director a si Credit The Chin Post,\nRasiaa Le Ukraine Buai Nak Ah Rasiaa Cu China Nih Bawm Timh Tuah Nak A Nei Tiah US Nih Cun A Van Puh Pahmi Cu China A Van Leh Dan Cu Tih Nung Taktak Bak C Ko Cang Mu.\nUkraine Ram Buai Kong He Pehtlai In Russia Cozah Nih Biadik Lo Hmang I News An Chuah Mi Pawl Zum Lo Dingin Ca Thenh An Chuah Than,


LIVE US Tailh Show Ah Minthang Pop Queen Madonna Chezia nih A Zohtu Mipi Khuaruahhar Tuk In A Tuah Hna – CHINLAND TODAY NEWS\nLIVE US Tailh Show Ah Minthang Pop Queen Madonna Chezia nih A Zohtu Mipi Khuaruahhar Tuk In A Tuah Hna\nOctober 10, 2021 admin Asia News 0\nMusic leiah khuaruahhar Minthang lar a simi le mipi zong nih Queen of pop ti bak zongah an uahmi Modonna timi nu nih cun US Talk Show Live ah a Fan pawl khuaruahhar ter dingin cabuai cungah bawkin a angki a hlim i a ttawk a piah len hna ti si. A khuasak mingle cawlcangh Ning nih cun a mah zohtu mipi tampi hna le interview an ngeihnak hmun i mipi pawl hna cu khua ruahhar tukin a tuah hna ti si .\nLive US Talk Show, Tonight show ah hlasakthiam Madonna kum 63 nu nih cun amah interview tuahtu Jimmy Fallon cabuai cungah a bawk i a angki ai hlim ti si.Jimmy nih cun a cawlcangh Ning thup dingah a angkileng ai phoih i va huh a timh ti si. Talk Show a kal lio piah Like A Virgin superstar cu a thutnak hmunin a Fan pawl nih hmu kho dingin a rak zuang i camera hmai ah a rak lang i Jimmy hmai ah cun a thilthuam ai phoih ti si.\nTu bantukin rush lo piah Jimmy hmai i a thilthuam ai phoih tikah Jimmy cu a nihchuak i a angkileng in a ttawk cu a va khuh piak ti si.Hi hnuah hin Madonna nih cun hninak mi ai hruk i,hi a thilhrukmi man hi mak taktak an si than ti si.Hi bantukin a cawlcanghmi ai dawh lo tukmi cu social media ah a darh tuk I a rak hmu tu a fans mi cheukhat hna cu ai elmi zong an um len hna ti si.\nMicheu khat hna nih cun hi bantukin a cawlcanghmi hi cu Ningzak tuk a si ko tiah a soisel tu zong an um len.US hlasakthiam a si vemi nu pakhat zong nih Modonna cu naite ah Khan a fapa birthday a si i,a fapa birthday ah hmanthlak a chiahmi hna zong mipi nih soi a hlawh taktak tiah a chim.\nRalhrang Lak In An Himnak Ding ah An Ruahmi An Khur Chung Te ah An Chungkhar In An Nunnak A Liam Ee\nA Poi Tipin Cun A Dih Ko : Kanmah Le Kanmah Kan I That Taktak Cang Ko Hih\nA Pasal Ruak An Vui Zaan Te ah Rawl Eisual In Nucem nih A kan Thihtaak Ve Colh Than Ee\nAn Sin-um Nu Cu Inn Ngeitu pa nih A Hlen i Duhtawk Tein A Sualpi Khawh (Hlen A hei Thiam Ning hi Rak rel Hmanh)


ALinn Yaung Nih Thah A Timhnak Ruang A Chimphuan Cang – Zion Tlang Media\nALinn Yaung Nih Thah A Timhnak Ruang A Chimphuan Cang\nLaimi mino tampi zong nih kan uar tuk mi Myanmar actor minthang taktak a si i hlasak thiam zong asimi Alinn Yaung nih tanghra a rak kai lio i a mah le mah thah i a nunnak i lak a rak i timhnak kong cu Myanmar Celebrity nih biahalnak an ngeih lio ah hitihin a chim. Tanghra exam kan phit lai thlanga aa duh ah khin sayamah nu pakhat he buainak kan rak ngei sayamah nu he buainak kan ngeih hnu khan ka thinhung tiphun in tanghra kai lio kan ticu ka khuaruah khawhmi tlawm ka hngakchia khuaruah tuk fawn i exam saminpuai ka phi ti lai lo tiah ruahnak tha lo ka ngei i ka rak sual ngaingai keimah le keimah thah ka rak i tim i sleeping pils mitkuh si tampi ka rak din i nili chung tho lo in ka rak it. Ka nu le ka pa hi Business chawleh chawhrawl tuahmi an rak si i an rak i manh lo tuk zingka suimilam paruk cun inn in an chuak i dawr Market ah an kal zaanlei suimilam pahra hleikhat hleihninh hnu long ah an tin tawn i siangin zong kai lo in nili chung tho lo in ka rak ih ko zong cu an rak thei lo nili hnu ah ka hun i thang than i sleeping pils mitkuh si tamtuk ka rak din ruangah khan ka thluak hi a tha ti lo i thil philh zong ka fawih tuk cang tiah a ti. Credit. MC.\nPrevious Post:Lai Holh lawng bak kan hmang cang lai\nNext Post:Nawl Ngaih Lo Cu Mah Ca Fahnak A Si


Uico Min Aung Hlaing Cozah Nih Dalaan Pawl Laksawng Phaisa Pek Ding – Thechinlandtoday\nUico Min Aung Hlaing Cozah Nih Dalaan Pawl Laksawng Phaisa Pek Ding\nadmin August 24, 2021 Leave a Comment on Uico Min Aung Hlaing Cozah Nih Dalaan Pawl Laksawng Phaisa Pek Ding\nDalaan pawl laksawng pek ding ah ralhrang chungtel hna nih an nawl Nawlngeihnak la tu ralhrang phu duh lo in cawlcanghnak a tuah mi hna tlaih khawh nak ding ah thawngpe tu dalan hna cu laksawng pek ding in ralhrang phu chungtel hna nih ralhrang bawi Min Aung Hlaing sin ah an langhter.Nawlngeihnak la tu ralhrang phu chungtel si mi U Thein Ngunt, Man Ngein Mawng, U Khin Mawng Shwe, Jeng Phang, Daw Aye Nuh Sein, U Sai Lung Sai, Dr.Bangia Awng Moe le U Shwe Cing hna nih hmunkhat te ah an hal hi a si.\nAugust 23 ni Naypyidaw ah tuah mi SAC phu tin biaruahnak ah atu bantukin an hal hi a si, August 24 ni chuahmi ralhrang phu hna thawngzamhnak ah an langhter.Cun CRPH, NUG kut tang a um mi phu hna cu phaisa le thilri bawmhchanhnak tuah mi hna zong hramhram thiltuah upadi he a tlak ning in hmalak piak ding ah ralhrang phu hna nih an nawl.\nCu an langhter mi nawlnak ca kong he pehtlai in ralhrang hruaitu Min Aung Hlaing nih CRPH le NUG kuttang phu hna cu hmalak ding in timhtuah a si,tlangcung hriamtlai phu hna kong he pehtlai in deihnak tuah mi a hnor suan lo nak ding ah ralring in tuah a hau tiah a chim nak kong cu ralhrang phu lei thawngzamhnak nih an langhter.\nSource: Mizzima (TCP)\nKAIHKHIH TUAR KANPALET THALAI PAWL CU MI PAKHATAH TING 10 IN TLAN SUAK DINGIN RALKAP PAWLIN TI →\n← Kachin Ramkulh Chief Minister le Ministers pawl ziknawh eihmuar sualphung in SAC nih tazacuai than


NLD Nih Phunghram A Sersiam Khawhlo Ah Cun November Thla Thok Bak In Kawlram A Buai Kho — Salai Ephraim Thawngpang\nNLD Nih Phunghram A Sersiam Khawhlo Ah Cun November Thla Thok Bak In Kawlram A Buai Kho\nSuiwarzawng revolution hruaitu pawl hna nih cun kum 2008 lio ah kawl ralkap nih a sermi phunghrampi cu sersiam dingin tawlrel cuahmah a si.a tawl reltu NLD cozah nih a sersiam khawh lo a si ah cun Suiwarzawng revolution ral kan tho lai i 2008 lio ah a kawl ralkap nih an rak sermi phunghram pi cu a dih lak in kan rawh dih lai i Kawlram nih a zulh dingmi phunghram cu a thar lawlaw in ser khawh ding bak in kan cawl cang lai tiah an chim.\nRampi phunghram remhnak konghe pehtlai in NLD cozah nih a remhkhawh bak lai tiah ruahchan nak a um ti lo. zeicahtiah phunghram sersiam(remh) vunchim lo a tu ah a kawl ralkap lei in Upadi a thar bak pathum an chap t’han rih.cu an chap mi cu NLD cozah nih remh a duh tuk mi pohmah 59nak(f) chungah a si.cun,Ramtthen CM(Wonkyichuk) pawl hna nih an zulh dingmi pin ah a thar an chap fawn rih.\nAtu ah Hluttaw nih a sikhawh chungin 2008 constitution remkhawh nak dingin an tawlrel cuahmah.an remh khawh lo a si ah cun Suiwarzawng revolution hruai nak in thazaang bak in kan cawl lai i kawl ralkap phunghram cu a hloh bak in kan hloh lai tiah (Suiwarzawng revolution) phungki hruaitu pawl hna nih an chim.cun,a ngaingai kan ti ah cun kan nih Phungki hna nih cun 2008 phunghram cu remh si lo in a dih lak in hlawt dih i phunghram thar ser kan duh deuh!zeicahtiah cun remh hmanh usih law kawl ralkap kut in kan chuak kho lai lo ti hi kan hmuh dih mi a si tiah an hruaitu Uzin Puhrih nih a chim.\nCun,Suiwarzawng revolution an hruaitu Phungki Sayadaw U Min tohngiah nih cun 2008 phunghram ser siam nak ding caah Hluttaw lei in zei thawng dah an thanh lai tiah kan hngak ko rih hna.Hluttaw nih remh khaw lo ding a si i, Kawl ralkap nih an mah duh ning in an mersan a si ah cun Mipi thazaang hrimhrim in kan rawh dih lai.cucaah a tu cu lung aw-t’awm ngai in Hluttaw thawnhthanh mi kan hngah lio a si tiah a chim.\nTagged NLD Nih Phunghram A Sersiam Khawhlo Ah Cun November Thla Thok Bak In Kawlram A Buai Kho\nTlangcung Mi Kan Lo Cang! NLD Cozah Maw A Sual Deuh A Kawl Ralkap Dah Zei Tin Dah Na Hmuh Ve? →\n← Israel Prime Minister Benjamin Netanyahu Cu Party Dang Hna Hmai Ah Vava A Tum Ko Cang


Zidane Nih Mbappe He Riantuanti A Duhnak Kong – chin11news\n[ May 25, 2019 ] Biakamnak (promise) tlinternak ding ah a pasal hmanthlak (photo) he khual a tlawn mi nu\tTheihtlei\n[ May 25, 2019 ] Kuva hnah phor mawtaw a let than, a mawngtu zong a thi colh\tAsia News\n[ May 25, 2019 ] FIFA nih FUSAL lentecelhnak a sak kho cu zoh an dawh bak cang lai\tSport\n[ May 25, 2019 ] Pakistan nih India he remnak, deihnak ser ka duh a ti mi kong ah India nih zeitin dah lehnak (response) a tuah\tWorld News\n[ May 24, 2019 ] FIFA Committee nih Ram 32 lawng 2022 FIFA World Cup ah cohlan ding in biakhiahnak a tuah cang\tSport\nHomeSportZidane Nih Mbappe He Riantuanti A Duhnak Kong\nZidane Nih Mbappe He Riantuanti A Duhnak Kong\nMarch 16, 2019 chin11news Sport\nZinedine Zidane nih Real Madrid a zohkhenh than cang caah Kylian Mbappe cu a mah he hmunkhat ah um ti a duhnak kong a chim. Real Madrid nih Zinedine Zidane an khawh than hnu ah thawngpang thang a tam taktak colh. Zidane hi Paris Saint-Germain he chimceih a tong ngaingai i, a hramthok ahcun Brazilian forward Neymar cu a thli tein a ngiat tiah an rak chim. A tu ahcun France forward Kylian Mbappe cu lak a duh tiah chimceih a si than colh.\nReal Madrid nih a hlan tein Kylian Mbappe hi an rak zoh cang i, a tu ah hin cun kum 20 upa Mbappe hi World Cup Champion a si pin ah vawlei cung player tha bik tiah chim a si cang. Hi bantuk a si caah Real Madrid nih PSG forward hi cawk an duh tuk i, Galactico thar caah an helhum lio a si.\nBiahalnak cu Zidane nih hi ti hin a leh hna ” Neymar maw Mbappe? Ka player a si lomi konglam cu zeihmanh chim kaa tim lo. Mbappe hi keimah kuttang um dingah ka duh ngai i, a mah bantuk player tha a dang zong keimah tangah um dingin ka duh. A sinain a tu ahcun cu bantuk leikap cu chim ding a si rih lo” tiah a chim.\nManager thar an ngeih hnu ah Real Madrid nih an player pawl cu lehthal an timh cang hna i, an player then khat cu chuah ter i, player thar cawk an duh. An ngeih ciami lakah Gareth Bale cu chuak hmasa cem dingah chimceih a si i, Santiago Bernabeu ah Bale hi a dirhmun a fek ti lo tiah chim ceih a tong taktak lio a si.\nTottenham Hotspur forward thing Bale hi Premier League leiah kir than khawh a si tiah thawngpang a thang i, a sinain Zidane nih kum 29 upa Wales forward konglam hi zei hmanh a chim duh rih lo. Tulio Season chungah Bale hi ruah ning bantuk a si ti lo tikah mi tam tuk nih an soisel cang i, Real Madrid tanhtu tam taktak nih Bale hi chuak seh tiah an chim i, pumpululh a chuih lio cangah an au hnawh tawn.\nBale konglam ah hin Zidane nih “Tu season chungah Bale a dirhmun sining hi chim kaa tim lo i, Game chuih ding 11 a um rih i, hi game ahhin ka hmang rih lai. Gareth Bale hi pumpululh chuih dingin timhcia si i, certual chungah cawlcangh ter hi ka timhmi a si” tiah a ti.


Van Hlei Sung Hawipa Rp Ralte Le A Hawinu Nih Christmas Hla Thar An Sakmi Cu An Thiam Law Law. – Kawltu Team\nVan Hlei Sung Hawipa Rp Ralte Le A Hawinu Nih Christmas Hla Thar An Sakmi Cu An Thiam Law Law.\nKan unau Mizo hlasakthiam ngaingai simi Rp Ralte le Hlim Hlimi nih Christmas hla thar “Lalber Thar (ngai ru ngai ru)” timi hla an sakmi cu an thiam law law khi si. Kan theih cio cang bantuk in Rp Ralte le kan Lainu hlasakthiam Van Hlei Sung hi hawi tha ngaingai an si. Mirang hla zong an rak sa tti bal cang. Mah cacun tutan Rpa Ralte le a hawinu Hlim Hlimi nih Christmas hla thar dawh taktak i an sakmi cu kan van in dangh hna. A tang bak ah a video a um lai. An thiam kho taktak.\n← Sarah Catial Mi Te Cu A Tha Kho Tak Tak.\nTunai Te Van Hlei Sung Catial Mi Cu Celh Ding Bak Khi A Si Lo. →


Vice President Henry Van Thio Nih Hakha Khuami He Biaruahnak Ah Hakhathar Kong I A Lungfahnak Kong A Chim – THE CHINLAND POST\nVice President Henry Van Thio Nih Hakha Khuami He Biaruahnak Ah Hakhathar Kong I A Lungfahnak Kong A Chim\nVice President Henry Van Thio_ Hakha a cawlcanghnak\nSalai Cung Cung|2018 May 19| Hakha Town Hall ah Myanmar ram Vice President Pu Henry Van Thio nih May 19 zan suimilam 7 ah Hakha khuanu khuapa le Chin ramkulh minister pawl tonnak a ngeih hna. Hi ton biaruahnak ngeih lio ah Hakhathar kat-ta-ya phah dingmi kong le Hakhathar dinti kong ah a ngaihchiatnak kong a chim tiah kan theih.\nHi tonpumhnak ah hin Vice President Pu Henry Van Thio nih hramthawk bik bia achim hnu ah Hakha Khuanu Khuapa lei in upa pakhat nih khua thanchonak ding thil halnak a ngei. Cu a halmi hna cu Chin ramkulh Hakha ah specialist Doctor le Hakhathar kat-ta-ya phahpiak ding, Science colledge le Hakha khuachung ah thing zuarnak, ma-ha-dat-aa line le ihkhun 500 cu Vice President sinah halnak an ngei. Hi tonpumhnak ah hin ramkulh minister cheukhat le company cheukhat nih an raintuan ning kong he pehtlai in chimfiannak an tuah.\nMyanmar Vice President nih Hakha khuanu khuapa cu, “Hi khuanu khuapa thil halmi kong he pehtlai in pakhat te i ruahti tak ka duh mi cu Hakhathar kong hi a si. Hi Hakhathar kong he pehtlai in kei zong tlawmpal cu ka theihmi aum cang. Hi Kat-ta-ya lam kong he pehtlai in kei nih ka theihmi cu lam phahpiak ding kan timi hi kan hnu kum ah khan hi area cu Sinpi Area asi lo caah Sipin Budget in tuah awk a tha lo, cun khattalei ah le caankel budget nih a tlinh lo cu ruangah kan tuah kho ti lo ti kan theih. Cucaah hi pawl hi Sipin budget in tuah a ngah hnga lo maw zei paoh kaphnih i bawmh cio in tuanti ah cun kan hlawhatling deuh ko lai” tiah a leh hna.\n“Zei paoh hi kanmah nih A in Z tiang tuahpiak ding hi cun zei tik hmanh ah asi kho lo mi asi. Cu caah nanmah nih tuah tuan hnu in kanmah bawmh awk a tha mi cu kan in bawmh hna lai. Abik in ti kong hi asi, ti kong ruah ah hin ka lungtha lo. Hakha khuazei kal paoh ah tiharnak kong lawngte ka theih i ka lungtha hrim lo. Hi kong hi tha tein kan ruah than tikah tamtuk phaisa a dihmi asi i tu tiang ah tlamtling tein nan ngah khawh rih lomi hi cu ka lung atha lo ngai” tiah Vice President Pu Henry Van Thio nih May 19 Hakha Town Hall zapi ton biaruahnak ah a chim.\nMyanmar ram Vice President Pu Henry Van Thio cu May 19 suimilam 11:30 hrawng ah Hakha a phan i Hakha Vawlei Cim khamnak (cyclone Shelter) a zohfel, zaanglek celhnak College( science colledge) sak an timhnak hmun Haithlan ah a kal i akir pah in Hakha Sii-inn ( imaging complex) a zohfel, Sii- inn chungah mizaw pawl a zoh pin ah thazaang peknak le laksawng peknak a ngeih hna. May 19 zan tonpumhnak ah Hakha khuanu Khuapa le Chim ramkulh minister le zung riantuan tampi an ra kho.\nVice President Henry Van Thio le a hnuzultu hna cu May 20 ah Hakha in Gangaw lei ah an kir. Zokhua lam le Gangaw lam an zoh pah tiah kan theih.\nPrevious Vice President Henry Van Thio Nih Tonzang Le Tedim Peng Ah Zei Bantuk Cawlcanghnak Dah A Ngeih?\nNext Caankarlak Thimnak Ah Zomi Congress for Democracy Party Thimnak An Lut Lai


Thukhantute-3 | Laicianghlim (The Holy Bible)\n<< THUKHANTUTE 3 >>\n1Khanaan ramai raaltawng awng hnak ling lo te Israel mite khiah cu tuhin Bawipa in he mi phunte khiah taang ruai i. 2Cia khiah raaltawng awng lo tu Israel mite khiah raaltawng dan cukhnak tuhai bawn hnak i. 3Cia mi phunte khiah Filistin te bawi panga le Khanaan mi veksen le Sidon mite le Baal Hermon Mual in Hamath luthmun tian Lebanon mualtlaang ai umtu Hiv te i. 4Bawipa in a paate khiah Moses kut songin ruaihnak a thukhamte khiah he Israel mite in hlun tuh le tuh lo ling nuam manin he mi phunte khiah Israel mite cuhnak tuhin hmang tuhin taang ruai i.\n5Ciamanin Israel mite khai Khanaan mite le Hit mite le Amor mite le Periz mite le Hiv mite le Jebus mite kawmin um tlaang i. 6Israel mite in ciate fenu khiah nu sah ai amahte fenu khiah cia mite pa ruai i.\n7Ciatih in Isael mite khai Bawipa hmai ah sual i. Amahte Bawipa Pathian khiah hai ai Baal le Asherahte khiah bia i. 8Ciamanin Bawipa khai Israel mite lakah thinraw rauh ai Mesopotamia kumpibawipa Khushan-Rishathaim hnenah Israel mite khiah zuar i. Khushan-Rishathaim in Israel mite khiah kum riat uk i. 9Israel mite in Bawipa hnenah kap fangin, Bawipa in Israel mite luat ruaitu tuhin Khaleb nau Kenaz fapa Othniel khiah ril ai amah in Israel mite khiah luat ruai i. 10Bawipa Ciang Rauhla khiah Othniel vumah hleng ai amah in Israel mite khiah thukhan sah i. Ani khai Mesopotamia kumpibawipa Khushan-Rishathaim tawng tuhin fehai Bawipa in kumpibawipa khiah a kut song ah pe ai Othniel in Khushan-Rishathaim khiah neh i. 11Ciatih in cia ram khiah kum sawmli song ralrem in um ai Kenaz fapa Othniel khai thi i.\n12Ciafangin Israel mite in Bawipa hmai ah sual leh thio i. Amahte in Bawipa hmai ah sual manin Bawipa in Moab kumpibawi Eklon khiah Israel mite vumah power pe i. 13Ciafangin Eklon in Ammon mite le Amalek te khiah a hnenah hmunkhat in khawm ai Israel mite khiah tawng le neh lio le ungti kung umhmun khua khiah long sah i. 14Ciamanin Eklon in Israel mite khiah kum hlairiat uk i.\n15Israel mite in Bawipa hmai ah kap fangin Bawipa in amahte luat ruaitu tuhin kehtlak mi Benjamin phun Kera fapa Ehud khiah ril i. 16Ehud in khukri vangsau pakhat bawn ai a kiahhan kengpui lamah a thuam songah haih i. Cia vangsau khiah a ha panih nai ai dawngkhat sau i. 17Ehud in Moab kumpibawipa Eklon hnenah siahkhuai kawih i. Eklon khiah mi thau ngai i. 18A siahkhuai pe ben fangin a siahkhuai phurtute khiah tlan ruai sio i. 19Ikhalselai amah tu Kilkal ai milim zuk hmun hleng fangin let leh le Eklon hnenah, “Nangmah ca in thuthup nai ing, Aw, kumpibawipa.”ti in rel i. Ciafangin kumpibawipa in, “Pong lo niu in um tu.”ti in sawn i. Ciafangin a hnenumte khai tlan sio i. 20Ciafangin Ehud khai a hnenah kawi i. Eklon tu inn cung a daphliang amah private khaan songah a to in um i. Ciafangin Ehud in, “Pathian hnenin nangmah ca thuthan nai ing.”ti in rel i. Ciafangin ani khai a tauhhmun in tho i. 21Ciafangin Ehud in a kekeh kut in a kiahhan kengpui ai khukri vangsau khiah lang le Eklon pumpui khiah dawt i. 22Ciafangin a vang le a kutawhhnak kawmin a pum songah lut ai a thau in a vang khiah khuk sek i. Ziangmanti fangin Ehud in cia vang khiah kumpibawipa pumpui songin phok leh lo i. Ciafangin a rilte khiah suak bial i. 23Ciafangin Ehud khai cia inn cung khaan dawngkham khiah khaam ben fangin kalh ai donsuk lamin suak i.\n24Ehud khiah suak ben fangin, Eklon hnenumte khai sik tuhin kawi le inn cung khaan dawngkham kalh lio khiah tawk fangin ngaihsunur tlang i. Ciamanin amahte in, “A daphliang inn cung khaan songah buruk to i tuh i.”ti in ti i. 25Ciamanin anite khai iang rih le aican in um i. Cen ani in inn cungta dawngkham khai hong nawn lo i. Ciamanin anite khai cabi thawn cia dawng kham khiah hong le amahte bawipa khiah khang vumah a thi sa in tlu lio in tawk i.\n26Ikhalselai anite hnuakfual lakin Ehud tu lo tlan ngah teu le lungto milim khai kaan zo ai Seirah ah tlan ngah teu i. 27A ni khai hleng fangin Efraim mualtlaang ah a thirhlung khiah tum le Israel mite khai amah thawn mualtlaang vumin zu ai amah in konghoi i. 28Ciafangin Ehud in amahte hnenah, “I hlun tuu-ih. Ziangmanti fang in Bawipa in ning raalte Moab mite khiah ning kut ah ning pe zo i hang.”ti in rel i. Ciamanin anite khai amah khiah hlunai Moab lam feh hmun Jordan run tanhmun lampui khiah kham le aisu khai tan siang lo i. 29Ciateng in raalpha ngaingai Moab mi thawngkhat tluk rek ai pakhat bang khai luat ruai lo i. 30Ciamanin cia nia ah Moab khiah Israel mite in neh i. Ciafangin kum riat tian raalrem in um i.\n31Ehud khiah Anath fapa Shamkar in son i. Shamkar in kawlpaw khalhnak tokrolh thawn Filistin mite zaruk rek ai Israel mite khiah luat ruai i.


Hakha ah inn a kaang i minung 6 nunnak liam - THE CHIN EXPRESS\nHakha ah inn a kaang i minung 6 nunnak liam\nFebruary 2, 2021 zinglei ah Hakha ah inn a kaang i minung 6 a kangh chih hna tiah kan theih.\nTuzingka sml 6:00am hrawng ah Dillo sang um Zokhua khuami Pu Hrang Cung inn le Thangtlang peng, Hriphi khuami Pu No Hnin inn a kaang.\nPu Hrang Cung inn hi dot 3 si i dot 2nak in mei kangh aa thok.\nDillo sang ah an rak i tthialnak a sau rih lo.\nInn ngeitu a fale minung 5 le a nau fa 1, an zate 6 nunnak liam. A kangh chih mi hna chung ah kum 2 ngakchia (an fa ngakchia bik) aa tel.\n“Mei hi kan inn tang in aa thok. Kan chungkhar dihlak minung 10 kan si. 4 kan chuak manh” tiah inn ngeitu nih a chim.\n“Tamp pi a um lo i electric in mei kangh aa thok hi si lai tiah ka ruah. Zingka mei ka kau lio ah mei kaang thawng ka theih i ka hei zoh ahcun an inn a lai cer thlalangawng in mei a tho i a leng lei ah a hung chuak.\n“Inn a kaang tiin ka au i an pa a hung chuak. A dang kha ka hmu ti hna lo. A chung ah an um dih i an kaang dih rua hna tiah ka ruah i, chuak ulaw, chuak ulaw tiah ka au. Aho hmanh an chuak zok kho ti lo i a kangh chih hna,” tiah mit hmutu nih a chim.\nA thimi hi Par Tha Hlei, Ngun Sui Par, Amon Bawi Chit Htoo, Ngun Cin Hniang, Ngun Tha Len le Samuel hna an si.\nInn pa Pu No Hnin hi inn 2 a ngei i pakhat cu mei nih ciam lak in a kangh. Inn pakhat inn hlang cu lo an riah kar si caah an luat.\nMinung sinak in tuar khawh ding a si lo. Pathian nih an ngaihchiatnak hnem ko hna seh. Thlacamnak zongin bawm cio hna usih.


VIDEO: Yangon phan CNN thawngla nu Clarissa Ward nih a chimmi - THE CHIN EXPRESS\nVIDEO: Yangon phan CNN thawngla nu Clarissa Ward nih a chimmi\nRalkap nih Myanmar ram a luhtermi CNN thawngla nu Clarissa Ward nih Myanmar kong a chim ve cang.\nClarissa Ward nih, “Ralkap nih uknak a chuh hnu in ramdang thawngla hohmanh Myanmar ram a luhter hna lo. Kanmah lawng luhnak nawl a kan pek.\n“Yangon kan phak ah hotel ah i ṭhumh kan duh nain ralkap nih a kan sian lo. An kulh dihmi ralkap sakhan ah a kan umter. Kanmah tein leng kan chuak kho lo.\n“A ni 1nk cu ralkap mawṭaw 6 khat in ralkap nih a kan zulh i Yangon khuachung ah a kan kalpi. Mah pinah, kan tuahmi paoh a zohfel dih cikcekmi kanmah zohtu pawl an thlah rih hna.\n“Mipi umnak hmun ah a kan kalpi huaha lo. A kan kalpi paoh ahcun kan tuahmi paoh kha a kan zultu ralkap pawl nih an phone in video an thlak i an i chingchiah dih. Bia kan halmi minung vialte zong ralkap nih an phone in video an thlak hna i an min an lak dih, an i chingchiah dih hna. Mah ruang cun zalong tein thawngpang dik lak a har ngai.\n“Voi 1 te mipi umnak market ah a kan kalpi. Kan camera kan chuah i video kan thlak cangka in mipi nih a kan fuh i ralkap duhlo langhternak an kut zung 3 an piah. Cun, anmah lei thil sining a kan chimh. Kan thinphang tuk an ti. Daihnak um lo. Anmah lei thil sining chimnak caanṭha kan pek hna i kan chimter hna.\n“Nain, bia an chim dih cangka in ralkap nih an tlaih hna. Market chung kan um rih lio ah minu pakhat nih a hung ka tlik hnawh i ‘tunai nan sinah bia a chimmi minung 3 an tlaih hna’ tiah aa ka chimh, amah cu a tha zong ther dih.\n“Sinain, CNN sin biachim ruangah ralkap nih an tlaihmi minunng 11 lakah 8 cu an thlah cang hna. Mah nih hin, mipi zei tluk in dah an him lo ti a langhter. An thinphan tukmi, democracy an duhmi le hmailei khuasaktintuknak ṭha deuh an duhmi kong hmanh camera ah an chim kho lo. Mah tluk tiang cun ralkap nih an tlerh hna.\n“Ralkap nih Myanmar ram ah CNN luhnak nawl a kan peknak aruang cu anmah ralkap lei thil sining kha vawleipi sinah chim an duh caah si. Chimnak caanṭha zong cu kan pek hna.\n“Ralkap nih cun mipi sandahpiahnak hi ṭihnungmi buainak le sipuaizi hrawktu asi tiin an ruah. Mipi hi dai tein an um ahcun a ra laimi kum 2 chungah thimnak kan tuah ṭhan ko lai an ti.\n“Mah pawl hi sandahpiahtu pawl nih an tlerhmi hna an si tiin kan hmai ah minung tampi an ṭansi ter hna i sandahpiahtu pawl nih an tlerh hna nak kong cu an kan chimh.\n“Inn a rawkmi pawl a kan zohpi i ‘mah hi sandahpiahtu pawl nih an hrawhmi si’ an kan ti.\n“Tu hnu kum 2 chungah thimnak kan tuah lai an timi zong mipi nih an zumh hna lonak aruang cu, liamcia November thla zongah zalong tein thimnak an tuah cang i thimnak zohfeltu ramdangmi zong an ra i mee diklo a um lo an ti dih cang. Mah buin ralkap nih uknak an chuh hna. Mah ruangah ralkap nih thimnak kan tuah lai an timi hi mipi nih an zum hna lo.\n“Cun, kum 50 leng chung ralkap hremuknak tangah an um cang caah atu cu mipi nih mah uknak ah kir ṭhan an duh ti lo. Ralkap doh hi a sungkhan an duh ti lo. Liamcia kum 10 chungah zalonnak an hmuhmi sungh ṭhan ding an ruat kho ti lo.\n“Hika kan phak tikah kan hmuhmi cu ralkap nih ṭanhtu mipi an ngei lo. An ngeihmi cu hriamnam le ralkap thazaang tampi le tangka lawng asi. Sandahpiahtu pawl hriamnam le tangka thazaang he cun tahchun awktlak hmanh an si lo. Tu hnu kum 2 zongah hriamnam le ralkap thazaang a ngeimi ralkap sinah uknak cu a taang rihte ko men lai.\n“Hiti ning cun Myanmar ram ah tuksapur thahnawnnak a chuak lai a titu UN le mi vialte nih an thinphan ciomi cu, sandahpiahtu pawl an buai deuh le hriamnam an hman deuh ahcun ramchung ralpi taktak a tho lai ti hi si. Mah dirhmun an phak ding cu hohmanh nih an duhpiak hna lo,” ati.\nAtang video ah tling tein zoh khawh asi.\nRalkap nih CNN Kawlram a luhternak aruang cu – Ralkap nih ramdang media, US, UN le vawleipi sinah ralkap ṭhatnak chimpiak dingin lobbyist a hlanmi Israel pa Ari Ben Menashe nih “keimah tawlrelmi asi” tiah a chim.


Thantlang CNLD Party An Hrawh An Timi Cathanh Cu Mah Hi A Si, An Hrawh Nak A Um Lo – Myanmar Chin\nThantlang CNLD Party An Hrawh An Timi Cathanh Cu Mah Hi A Si\nThantlang CNLD party an hrawk maw? A tanglei hi a si.\n1. CNLD CEC nih July 11, 2020 ah nawlthanhnak ca No. 02/2020 in a chuahmi cu Thantlang CNLD Caankarlak Tawlrelbu nih kan cohlan.\n2. CNLD, Thantlang Peng in EC tuanvo ngeitu Pu Lal Maung Cung (Chairman) le Pu Tum Sang (Secretary) CEC nih an phuahmi hna cungah kan lung a tha lo. Kum (10) renglo Chin miphun le ram caah tiin CNP, CNDP in CNLD dirh a si tiang an cawlcanghnak le rian an tuannak cungah upatnak kan pek hna.\n3. Thantlang CNLD Caankarlak Tawlreltubu nih a rauh hlan ah CEC tlangtlaknak in CNLD Thantlang Peng EC kan dirh than lai i a ralaimi 2020 thimnak ah MP aa cuhding Candidate thanhnak kan tuah colh lai.\n4. CNLD cu miphun caah mumai, phungphai he rian a tuanmi kan si caah CNLD kan phunghram ning tein a um ciami Thantlang EC dihlak itel khawhnak a lam kawl in hmainawr le tuanchuah kan izuam lai.\n5. Nihin kan dirhmun cu miphun caah lungrual tein karhlan caan a si bantuk in pumpak kong hnuchit tak in miphun le ram caah papek in riantuanti cio dingah upatnak he kan in sawm hna.\n6. Thantlang Peng CNLD riantuannak chungah itheihthiam lonak le mizapi lung kan in nuamhter lomi hna cungah Chin ram le Chin miphun a dawtu dihlak nih a ruahzia nan kan thiam naklai Bawi Khrih min in kan in nawl hna.\nPu Siang Cung Bik\nEC Chungtel, CNLD Thantlang\nChairman Hlun (2010 – 2015)\nPu Thawng Hnin\nVice Chairman Hlun (2010 – 2015)\nChin National League For Democracy -Hakha Tawnship


Share Rak Tuah Cio Uh! Thawngpang Tha Taktak A Chuak Than Cang! – Chin 11 News\nShare Rak Tuah Cio Uh! Thawngpang Tha Taktak A Chuak Than Cang!\nDawt Awi Thang & Neih Thluai Sung Family cungah lawmhbia kan chim! US Ram khuasa Pu Dawt Awi Thang & Nei Thluai Sung chungkhar nih Emergency National Security Fund (ENSF) ca’h 💸💸$10,000 an thawhnak kong Chinland Club Ngunkeng sinah thawngthanhnak an tuah.\nDawt Awi Thang te chung hi Halkha khua mi an si. Atu bantuk in CNF/A ca’h chawva in a kan bawmhmi cungah, CC USA kan ii lawmtuk hrinhran. Pathian tu nih a let tampi in thluachuah pe ko hna seh, Amen. Salute to Dawt Awi Thang and his Family! Credit: Chinland Club of USA\nRelchap ding: Kawl ralkap pawl thio ding ah KIA an I thawh cang! 2018 hnu ah a tutan hi KIA le Kawl ralkap biatak in an i kah a si. Tuan deuh ah KIA nih ralkap uknak lakmi kong ah an lung tlinlo nak cathanh an chuah. Daite sandahpiahmi na kah hna si cun kan in kah colh lai tiah ralkap an ti hna.\nNai ah Myitkyina ah sandah piahmi ralkap nih an kah hna. Voikhat ah minung 2 bak an thi. Cucu KIA nih an leh colh hna. An chim bang an tuah. A rau lo Kawl ralkap pawl an phomh colh hna. Atu hi ralkap 200 lengkai KIA nih an thah cang hna. An sakhan zong tampi an lak cang. Nai hrawng cu nifatin ti awk KIA nih kawl ralkap sakhan an lak ko. Cu lak ah nihin thil a cangmi nih mipi hna a ngamter tuk. Thin zong a phang pah. Zeidah si tiah nihin kha Kachin ram thlanglei KIA ralkap 1000 tluk cu Kawl ralkap tuk dingah thlah an si cang. Thlacamnak he ralhrang thah dingah an I thawh . A hmun tihciah an chim duh lo.\nHlan ah cun anmah nih meithal an puah hmasat bal lo. Kawl ralkap nih an kah hna hnu lawngah an lehrulh tawn hna. Nain atu cu KIA nih an zia an thlen. Kawl ralkap cu nam ding thah ding an ti. A nung tleihmi zong zaangfahnak ngeih hau ti lo an ti cang. Mipi zong ralrin an pek cang hna. Khuapi chungah kan lut lai lo ti awk a tha lo. Ralring in um ko uh. Ralkap he I cawh hlah uh ralkap pawngah um hlah uh tiah ralrin an pek hna. A fiangmi cu KIA nih Kawl ralkap cu ar thah in thah an timh cang hna. Thlacam in bawm hna u sih. Nizan zongah Sham ram Khutkhai lei ah kawl ralkap tatma 99 pawl KIA nih an kah hna I kawl ralkap pawl an thi len. Credit: Tluang Ceu Thang


Billy Graham Fapa, Franklin Graham Nih Tulio US Sining A Tialmi – Chin 11 News\nBilly Graham techung hi Pathian riantuanmi an si nain US a dawtnak le US caah an i pekchanhnak hi an chimmi lawng si loin an tuahsernak hrimhrim i hmuh khawh lengmang an si. New York khua covid-19 nih faak tuk in a den thawk ka tein New York khua ah amah Franklin Graham pumpak kal in mizaw chanhchuahnak a tuahmi a si. A tanglei cabia tawite hi a Facebook ah a tialmi a si.\nHeart disease timi lungzawtnak nih tukum chungah American minung 640,000 a kan thah lai tiah ruah a si. Cancer zawtnak nih hin tukum chungah 600,000 a kan thah lai tiah ruah a si. 100% a dikmi thil cu minung a simi poah kan thih dih lai, thihnak in ahohmanh kan luat lai lo. Covid-19 zawtnak thlichia a dai ziahmah, nifatin kan nunnak caah rian kan tuan a herh. Kanmah pumpak pakhat cio iralrin kan herh. kanmah tuanvo a simi, social distancing, kuttawl, hmaihuh te hna hi zaipi sin kan chuah langh caan poah ahcun kan hman a herh tukmi an si. Tihphannak le launak hna hi minung pakhat cio cungah kan ngamdamnak tiang a hnursuang khomi an si. Liberal media le liberal democrats politician hna nih coronavirus cu President Donald Trump thlaknak caah hriannam tha bik ah hman i tim hna hmanh sehlaw Jesuh khrih kan i bochan i, kan i hngatchan ahcun zeihmanh tihphannak kan ngeih ding a si lo.\nPathian sermi kan si, Pathian nih nifatin kan nunnak ah a tinhmi le a duhnak a um, nifatin kan nunnak hi amah nih a hngalh dihmi an si.


Midang sualnak tu pei ka rak kawl diam hi – Hakha Cherry\nMidang sualnak tu pei ka rak kawl diam hi\nSweet December tiah sunsak khun mi nicaan ah kan phan cang. Thla (10) leng vawleipi zawtnak ruang ah Erkhumh kan si cang caah thin a tawi, thluak a fak, kan khuaruahnak, thinlung put le cawlcangh vialte aa phundang dih cang. Hliphlau khawh a har. Cu bantuk boruak nih Christmas boruak zong a hnosuan nak a tam ko lai.\nKanun ka check tthan, Thla(10) chung ka rak tuah mi le ka thinlung put vialte ka zoh tthan. Keimah tlaknak, thangchiatnak le congawih nak a tuah tu vialte lawmh ter ding tiah biachahnak ka rak ngeih mi a um. Cu caah a dik lo ningin keimah kongchia a chimtu pawl, ka chiatnak a chim tu pawl, ka tlamtlin lonak a kawl tu minung pawl hna sining ka ngiat ve. Pumpak an thinlung muru, thil ti khawhnak le fimnak ti bantuk thup pi in ka thei lo, purh dah ka tim ve lo. A si nain mibu karlak an cawlcangh, an biachim ti bantuk hna cu ka rak ngiat len. Ka rak i timh mi cu keimah tlaknak rumro a tuah tu, a kawltu an si caah dawtnak in ka lehrulh hna lai, an chiatnak le tlamtlin lonak ka hmuh sual ahcun ka dirkamh colh hna lai ti kha a rak si.\nA si nain cucu ka rak palh diam. Dawtnak in midang lehrul, midang cungah dawtnak langhter timi kha a lam ka rak palh i an thatnak tu rak kawl loin an chiat nak le tlamtlin lonak tu ka rak kawl ve diam. Dawtnak ka langhter lai, thatnak in lehrulhnak ka tuah lai timi ka tlangtar cu a rak ttha ngai, a si nain midang sualnak tu pei ka rak kawl diam hi timi kha ka rak hngal lo.Khrihfa mi kan i cawnpiaknak, nun kan i chimhnak ah Tlangtar a ttha ngai kho nain a zulh ning lam tampi kan palh sual kho. Kan Bawipa Jesuh Khrih cu Vawlei khamhtu ding ah a rak chuak.\nVawlei ah daihnak, remnak um ko seh tiah vanmi nih hladawh in an hlawi. Mi vialte an i lawmh lio ah Herod siangpahrang nih cun a sualnak lawngte a rak kawl, thah ding in a dawi zungzal ko. Khuaruah har thil a tuah mi ruang ah mi vialte nih kan Bawipa Jesuh an thangthat, a si nain Pontius Pilate nih cun Vailam ah thlai uh tiah Order a pek i an thlai.Thla(10) chung vawleipi pulrai ruang ah harsatnak tampi kan tong cio hna lai.Chung sivang le thluakfak in kan um caan a tam ko lai. December thla kan phan, kan khamhtu Bawi Jesuh Khrih a chuah thla a si cang.\n“ISAIAH 9:6 Kan caah ngakchia pakhat a chuak! Fapa pakhat pek kan si! Amah cu kan uktu bawi a si lai. Amah cu Khuaruahhar Fim Chimtu, A Thawngmi Pathian, Zungzal Hmunmi Pa, Daihnak Bawi, ti a si lai”.Daihnak, remnak um cio cang hram seh. Kan thinlung in Lainawng hlah uhsih, Mi congawihnak, mi that lonak kawlnak lei si loin midang thatnak kawl uhsih law mi vialte karlak ah remnak ser i zuam usih. Pathian nih thluachuah in pe hna seh.\nBiakilh: Sermon a si lo, Article zong a si lo, lungchuak tawi ka tial lai ka ti nain a sau pah sual. A ka rel piaktu nan dihlak cung ah kaalawm.Credit-Salai Cung Dawt\nKum 27 pa; Damion Delgado hi a thattu si lai tiah lunghrinh in an tlaih.\nKhuakomh Uknak Kong Theihherhmi Upadi


RIP. PU HNIAR KUNG LE PU MANG THO AN NUNNAK A LIAM EE – The Chinlung Post\nRIP. PU HNIAR KUNG LE PU MANG THO AN NUNNAK A LIAM EE\nJuly 17, 2021 admin Chin 0\nRIP. Tuni Falam ah covid zawtnak in minung pahnih an nunnak aliam. Tuni Falam peng Congheng khuami Pu Mang Tho kum 60 nih zingka ah mual aa kan liamtaak. Cun Tlanglo sangah a ummi Pu Hniar Kung kum 84 nih chunhnu ah mual aa kan liamtak. Tuni ah a nunnak a liammi Pu Hniar Kung le Pu Mang Tho hna cu Congheng thlanmual le Laizo ziin thlanmual ah vui liam an si.\nCovid zawtnak in Falam peng chungah a nunnak a liammi hna cu hitihin an si, June 2 ah Pi Zing Rem Thluai (Kum 53) June 12 ah Rev. Piang Bik (Ramthlo- Kum 51) le Pi Khawfeli (Rihkhawdar- Kum 81), June 13 ah Pu Sui Ceu (Kum 67) le Pu Lalthanpuia (Rihkhawdar- kum 38) June 16 ah Mai Lal Muan Kim (Kum 27) June 18 ah Pi Za Nawn Kai (Kum 79).\nJune 19 ah Pastor Thang Hre Mang (kum 33), June 21 ah Pi Lun Khaw Niang (kum 76), June 22 ah Salai Lal Than Eng (kum 25), June 24 ah Pu Cung Lian (kum 66), June 25 ah Pu John Ral Za Lian Kulh (kum 60), June 26 ah U Win Naing (Rihkhawdar- kum 72), June 27 ah Pu Hrang Thawm Vel (kum 62), June 28 ah Pu Leeng Tin Hre (kum 66), June 29 ah Daw Win Mya Kyi (kum 51).\nJune 30 ah Pi Ni Siang Men (kum 39), July 1 ah Pi San Del (kum 63) le Pu Lal Duh Cung (kum 44), July 2 ah Pu Hung Hleih (kum 46), July 5 ah Pu Thang Lam Kim (kum 40, July 7 ah Pu Martin Hniar Cung (kum 72), July 9 ah Rev. Philip Tlei Thuan (kum 63) le Pu No Lian Sang (kum 73), July 10 ah Pu Ronald Ci Hem (kum 75), July 11 ah Pi Thian Vel (kum 55) le Rev. D. Vai Lian Zul (kum 50).\nJuly 12 ah Salai Cin Sum Bik (kum 29) le Pu Anselm Vung Suan Kham (kum 64), July 14 ah Pi Aye Sui (kum 50), July 15 ah Pi Sui Par (kum 70), July 16 ah Pi Țuan Kai (kum 63) le Pu Hai Hlei Thuan (kum 75), July 17 ah Pu Mang Tho (kum 60) le Pu Hniar Kung (kum 84) pawl an siih Falam khuachun in mi 31, Laikhua lam in mi 4 an thi ih zatekom mithi 35 an um tiah theih a si. Credit: Chinland Herald DAILY News.\nThawngpang dang: Zohchuntlak taktak Pu Thla Uk. Sui Thantlang ah khua a sami Pu Thla Uk nih a inn a hlangmi hna cu inn man a tthumh hna i a dawt hna. Tulio zawtnak ruangah siseh, ralhrang kawlralkap hna uknak lakmi ruangah rampi buainak ruangah tthenkhat hna cu mah pumpak hlawknak caah le dirhmun tthatnak dingah khua an khang hna.\nZapi nih kan theih cio bangin thawngpang atthat lo lio ah dawr a tuahmi tthenkhat hna nih an thil man an kaiter, tthenkhat nih miphun dawtnak thinlung he an thilman an tthumh tawn. Culawng siloin dawr khan man zong akaiter mi an um hna. Tulio ah thawngpang buai lio caan Pu Thla Uk Nih A Inn Hlang Dawr Man A Thumh Hna.\nSui Thantlang Zunghmun sang i Pu Thla Uk (Sang Cem pa) inn i dawr a tuah mi hna cu July thlachung ca dawrman a thumh hna (Free) tiah theih a si. Covid lio caan ah inn ngeitu hna nih dawrman thumh/dawt mi a umtuk theng lo tiah theih a si. Zawtnak konghe siseh, ram buai lio caan ah hibantuk in thil a tuahmi hna hi zohchuntlak le upat tlak taktak cu an si. An nunzia hi i cawn cio hna usih. Chirhchan. TCP\nSUI THANTLANG AH PU THLA UK THIL TUAH CU LUNG A HMUITUK EE\nREV. DR. LALPEKLIAN: BUU LE BIAKINN TELLO ZUMHNAK


Singapore cozah nih AA lutlai(6)kawlram ah a kuat hna caah US Singapore Embassy zung hmai ah – CHIN IDOL\nSingapore ram in Rakhine AA lutlai minung(6) an tlai hna I Kawlram ah an kuat than hna I kawl ram palek nih an tlaih dih hna nak Kong ah American ram Washington DC khua ah ummi Singapore Embassy le. Myanmar Embassy zung hmai 7/15/19 ni chun suimilam (11) le zanlei suimilam (2) ah duh lonak an langhter lai.\nMah duh lonak langhter ding mi pawl cu US ram ummi Rakhine miphun le a dang tlangcung mi pawl an si hna lai.\nCu bantuk thiam thiam in 7/17/19 ni zongah Japan ram ah ummi Singapore Embassy zung hmai zongah duhlo nak an langhter ve lai.\nJapan ram, Khuapi (3) ti nih phum i minung(1) a thi, minung(800000) leng a himnak hmun ah\nJapan ram hi kum fatin ti awk in ruahfah poh ah ti nih phum zungzal hna.a tu zongah ah khuapi pathum ti nih a phun than dih.mah khuapi pathum ah khuasa mi minung (800000) hna cu hmun him nak ah zam dih ding in thawngthanh nak an tuah. Kagoshima khua/Kyushu khuale Miyazaki khua hna I […]


December 25 hi Bawipa Jesuh chuahni a si maw? | Radio Veritas Asia\nDecember 25 hi Bawipa Jesuh chuahni a si maw?\nCHRISTMAS PUAI TUANBIA TAWI\nChristmas puai a thawknak tuanbia he pehtlaih in, zeicahdah 25December ni hi Christmas puai kan tuah timi kong hi `ial ka duh. Kan Bible nih cu nitheng te ah hin Jesuh Khrih a chuak timi hi fiangtein a chimnak a um lo. 243AD kum tiang ahhin Jesuh Khrih chuah ni puai (asiloah) Christmas puai hi a rak um rih lo. Culio caan chungah hin Bupi Biaknak ah Jesuh temhinnak le a thawh`hannak lawng hi a bikin an rak chiah. AD 243 kum a phak tik lawngah Italy ram Rom khua ah a hmasabik Christmas puai kha kum fatein April (13) in May (29) karlak, nikhatkhat ah khan rak tuah tawn a si.\nAD 336 kum thawkin Christmas puai kha hlunghlai ngaiin Rom khua ah an rak tuah i AD 353kum lawngah (Pope Liberius) nih December (25) ni ah tuahpeng dingin fehter in a thanh. Hitin a khiahnak cu Bupi cawnpiaknak, khua ruahkhawhnak le hngalhkhawhnak ruangah a si. Khrihfa hna he aa pehtlai lomi puai hna chungin “ေအာင္လံမလဲသည့္ေနမင္းပြဲ” asiloah “ေနခုန္ပဲ” cu Christmas a um hlanah puai ngan pakhat a rak si. “ေနခုန္ပဲ” a chuaknak cu hitihin a si. Ni Siangpahrang cu amah a lamthluan te ah aa hel (or) aa thawn timi cu mi kipnih hngalh a si. Khuasik chuaklei 23September thawkin Ni cu vawlei thlanglei ဥတၱရယဥ္စြန္းတန္း lei ah duhsah tein aa `hial i vawlei chaklei i a ummi ram hna ah niceu an hmuh mi a tlawm i a kik a luantuk caah, mi tampi nih Ni cu a thi canglai tiah an ruah.\nNi cu December (22) in thlanglei a `umnak a dongh i (25) December ni ah Equator leiah duhsah in a kai `han hnuah a ceu tawn ningkelin a ceu`han caah Ni cu teitu sinak “ေအာင္လံမလဲသည့္ေနမင္းပြဲ” asiloah “ေနခုန္ပဲ” tiah (25) December ni ah khan hlunghlai ngaiin an rak tuah tawn. Hi puai cu kannih khrihfa mi he pehtlaihnak a ngei lo kan ti ko lai nain, Khrihfa lei kap in kan zoh ahcun aa pehtlaihnak kong kan hmuh khawh. Ni cu vawlei kha ceunak a pek bantukin Jesuh Khrih zong cu hi vawlei ceunak a si. A thi cang tiah mi tampi nih an ruah cangmi Ni cu a nun `han bantukin Jesuh Khrih zong thihnak a tei i a rak tho`han. Cucaah zabu (13) kum thawkin Jesuh Khrih he an rak tahchunhnak cu a si.\nBible ca chung zongnih a kik ngaimi khuasik caanah Jesuh cu a chuak tiah a ti caah aa tlakdingin vawlei ceunak a simmi Jesuh Khrih chuahni puai cu “ေနခုန္ပဲ” si loin 25December ah Christmas puai kha thlen in an rak tuah i “ေနခုန္ပဲ” cu duhsah in a ziam thluamah i Christ puai lawng kha nihin nitiang kumkhat hnu kumkhat hlunghlai chinchin in an tuah nak cu a si. Cucaah Jesuh Khrih chuah ni (or) Christmas puai kha AD 353 kum thawkin nihin tiang kum fatin December (25) ni ah vawlei pumpi ah an tuahnak cu a si.


Laimi Phun Caah Thawngtha Timi Cu Mah Hi A Si Cem Ko Nan Rian Tuan Ning Bawipa Nih Thluachuah Hram Seh! — Salai Ephraim Thawngpang\nLaimi Phun Caah Thawngtha Timi Cu Mah Hi A Si Cem Ko Nan Rian Tuan Ning Bawipa Nih Thluachuah Hram Seh!\nFacebook hawi le hna; USA Chinland club sawm nak in May 17 in July 9 tiang America ah state pa 13 (UTAH, IOWA, MICHIGAN, INDIANAPOLIS, MARYLAND, NEW YORK, NORTH CAROLINA, GEORGIA, FLORIDA, KANSAS, MISSOURI, TEXAS) le khua pi 15 kan va tlawng kho. Krifa bu 11 ah Thawngtha bia voi 14 chimnak caan tha ka ngei kho. Community ah ramkhel kong le Chinland club kong chim phuan nak voi 11 ka ngei kho. Chinland club committee zong state 6 ah kan dirh kho (Indianapolis, Maryland, Charlotte, Georgia, Kansas le Dallas) hna ah Chinland club committee tha te in kan rak dir kho.\nChinland club kong le CNF kong, mipi sin ah chim phuan nak ka ngeih mi hlawhtling nak le mipi nih theih fiang nak an ngeih khawh mi cungah kaa lung hmuih ngaingai. Lungsau tein chimphuan peng ding asi zia ka theih fiang hlei ah keimah zong tampi in thazaang ka ngah. CC Committee pa 6 le adangdang in CC member 150 in 200 hrawng cu kan karh ko lai tiah ruahchan nak ka ngei.Tutan, America kan tlawn nak ah hawi tha hna he, chungkhar sahlawh hna he tampi in kan i hmu kho.\nAmerica um mi Zotung unau pawl nih kum 1 voi 1 an tuah ton mi ZOA Conference zong ah guest speaker in an ka sawm i, ramkhel kong le miphun kong chimrel nak ka ngeih khoh mi cungah kaa lung a hmui tuk.USA kan um chung ka u le ( Ka u A Sui le ka u Maung Maung, kan pu Rev. Vanlal Dinga) hna nih thluachuah hal piak thlacam nak an kan tuah piak. Charlotte Zotung community nih Vok sum 5 in hang an kan soh. Kansas City Siatlai unau hna he rawl dum tinak caan tha kan hmu kho.\nAmerica Chin mi lawng si lo in Chin mi vialte nih kan i zohthla mi member 3000 hrawng asi mi Indiana Chin Baptist Church (ICBC) (Chin mi kan pa Rev. Dr. Hre Kio Senior Pastor a tuan nak) ah bia tawi chim nak (10 minute) ka ngei kho mi cung ah ka lung a tling tuk hringhran.CEBC le Zophei Baptist ah zong bia chim nak caan tha an ka pek ko nain pumh caan aa rem ti lo caah ka chim kho ti lo.\nUSA kan um chung a kan zohkhen tu chungkhar hna le hawi kom tha hna nan zapi cungah lawmhnak bia chim cawk lo ka ngei. Thawngtha bia chimnak caan ttha a kan pe tu krifa bu cungah kan biak Pathian tu nih thluachuah in pe ko hna sehEighties lio RASU kai ti hawi tha hna he ton khawhnak caan tha kan ngei mi hrimhrim asunglawi tuk hringhran.America Chinland club committee cungah le ZOA committee riantuan tu nan zapi cungah lunglawmh nak tampi ka ngei.\nCredit: http://Pa Hmun\nTagged Laimi Phun Caah Thawngtha Timi Cu Mah Hi A Si Cem Ko Nan Rian Tuan Ning Bawipa Nih Thluachuah Hram Seh!, Thawngtha Taktak: USA Ah CNF Bawmtu Chinland Club Thawng Deuh In An Dirh Khawh Kan In Lomhpi Cio Hna Usih.\nMara Kan Unau Pawl Harmei Kam Bak Ah Khuaci An Mui Ko Hna Hih Zoh An Dawh Taktak+Video →\n← American Ram Nih Kawl Cozah Ralkap Hmanh Ah An Ralbawi Pawl Hna Lukongh Dingin Biachahnak A Tuah


Thitumh Hlan ah Nungak Tlangval Hmunkhat Um Awk asi Maw? (Living Together hi atha Maw?) – Onlinenungak\nThitumh Hlan ah Nungak Tlangval Hmunkhat Um Awk asi Maw? (Living Together hi atha Maw?)\nliving together in Na duhmi Nungak Tlangval he hmunkhat um hi a tha maw timi biahal nak hi laimi zongnih biatak tein kan ruah awk ah ka tha ngai.cun mahbiahalnak ah kan ruahchih ding a si mi cu Zeiruangah dah hmunkhat umti cu aherh nak?\nNa Dl duhnak tlinter nak caah maw ihti nan duh? acheu nih cun zi le za i hngalhnak ding caah tibantuk hna khin an ti.. Ramdang zong an um ve ko ti bantuk hna i cawn in nungak tlangval tampi cu hmunkhat ah i um hlan i an um ti peng nak hi zeiruang bik dah a si hnga. Nupa sinak hman an duh caah maw? si lo le an umhar phentu caah maw?ti mi te te zong hi ruah chih awk tlak ngaimi a si.\nA taktak le a ngaingai simi kan lai Nun phung ah cun nungak asi mi nih cun , mi zei pa he hmanh i umh hlan ah cun hmunkhat umti khawh asi lo ti cu kan hngalhmi a si ko nain kan chan hi a lingtalet in a kal dih ai cang. kan lai mi tampi chung zong i Nungak tlangval i umh hlan hmuhkhat umm kan tak tuk cang ti cu mithmuh le kuttongh bak an si cang.\nHiti hmuhkhat umti nak nih a chuahpimi cu theihbu in siseh theih lo bu in siseh fano thah a tamtuk nak aruang cu hi bantuk hmunkhat umtinak in a si ti cu chimkhawhtuk a si. cucaah, Zeiruang ah hmunkhat umti cu nan duh ti biahalnak hi mah le mah i hal cio zong ah atha.\nRamdang mi pawl Living together ummi tampi an um ve. sinain, an nih cu Zankhat i kawmhnak ca, i kawmh deuh cun a tu le tu i hmuh tonnak ca, thuk deuh i theih cun pakhat in ah i thial tibantuk, i thei deuh ah cun thitding taktak ah halnak le i theih hnalh deuh ah cun thihhlan lo thit le vat ding ca tiang khin an i zoh chungnak ah a cang. hi thil hi atha mi a lo ko nain atha ko na ti ve dik maw?\nSi cun hmunkhat ah Duhmi Dawtmi nungak Tlangval he umti dingah kanmah dirhmun in tah zei bantuk dirhmun ah dah kan dir. Atambik cu atu le atu i hmuh duh ruang zong ah si ko hnga, cun a cheu cu zankhat diriamnak ca zong ah a si ko hnga,a zei bantuk zong va si ko seh.\ncheukhat pa nih an chim lengmang mi cu duhtak lo zankhat ca tibantuk in nungak komh hmang mi kan um, Tawan na lak khawh lo ding nu kha umpi cu chim lo len zong i timh lo ah atha. hi bantuk ruahnak ngeihbu i ruah lo piin fa an pawi tik ah fatah tibantuk hi a zohchia ngaingai mi a si i pathian duh lo mi thil zong a si.\nNungk Thiang na si nak thlau lo ding le Tlangval thiang na sinak thlau lo ding hi a biapi tuk mi asi. voikhat i chuah sual ah cun chanchung anguhmi ningzahnak achuahpi. ummti thengang tein dawtnak ser duhnak a phi chuak cu ningzahnak a si. Alanghlat in i duhdawtnak cu zeihmanh nih cawk khawh lo mi a thainghlimmi duhdawtnak a si.\nPa Nih Na Nungak Na duh na Dawttak,le a zawn na ruahtak cun zeitluk umti le riah an sawm zong ah al bak ding, khakha na duh dawt lo si lo in, Nu a sinak na upatpiak le na hmaizahnak na langter lawng si lo in Pasal na si nak alanghnak ka zawn ah khan a lang.\nCun Nungak zongnih Na sawm i aduh lo zong ah a ka daw lo a ka duh lo ti si lo in, a ka dawtbak ti ruahnak he theithiam ah cun nan pahnih caah thil hman le thil tha si.\nI thitum hlan i hmunkhat umti i zei sualnak nan tuah lo zong ah Mi nih lunghrinhmi nan si cang i nan thur cang. mah caah cun thit e vat ding taktak i na duh na dawt mi Nu pa cu a langpar in kan mit te i i zoh kha atha bik i athiang bik. kha ti ka ti tik ah na leng lai lo na tong lai lo ka ti nak si lo in, umti theng hau lo in mah le umnak inn cio te in i len kai i hmuh ton hi atha bik ti duh nak a si.\ncucaah, a si khawh ah cun i thit i umhlan ah cun umti lo hi atha bik.


FDA Zung Rianttuan Minu A Tlaihhrem Hnuah A Thattu Pa Thih Dantatnak An Pek Ve Cang - THANGLAWI\nJune 22, 2018 July 1, 2018 Lyly Par 0 Comments Myanmar\nKawlram FDA zungah upa pakhat a si ve mi Ma Shwe Yi Win a tlaihhrem hnuah a thattu Myo Zaw Oo cu a sualpuhnak a dik ko tiin Khayaing biacaih zung nih thih dantatnak an pek ve cang tiah theih a si. A sualpuhnak hi a fian ko caah tiin Yangon nichuahlei ramtthen khayaing biaceih zung nih thihdan an pek hi a si. Myo Zaw Oo hi nihin June 22 zinglei 10 ahkhan Yangon nichuahlei ramtthen biaceihzung biacaih bawi nih bia a khiah piak cang hi a si.\nMyo Zaw Oo hi hramhram in mi thil chuh, tlaihhrem le mi that sualpuhnak in tazacuai a si i cu ruangah thihdantaknak an pek hi a si. June 18 an biacaih lio bia ning zulhin biacaihtu nih nihin June 22 ah bia a khiah piak hi a si. FDA zung rianttuan minu hi kan hnulei January 20 ahkhan Hletan in inn a ttin leiah a tlau.\nJanuary 21 zinglei 6 hrawng ahkhan a ruak cu Dagon khuathar Ngamoeyait tiva kam ah a namte hliamhma he an hmuh i a nu sinak zong in thi a rak chuak len rih. Hi nu a thattu Myo Zaw Oo hi January 24 zaanlei 2 hrawng ahkhan Yangon khua Mingalar shopping mall ah a thah minu handphone he palik nih an tlaih. Thla 5 chung thong an thlak hnuah thihdantatnak an pek hi a si.\n← Jo Jung Suk Le Gummy Tthitumhnak An Tuah Ve Cang Lai\nTthitumhnak Puai I A Kal Mi Ngakchia Kum 6 Nute Cu Lam Mui Lak A Kalpi Hnuah Hitihin A Tuah →\nARAKAN ROHINGYA SALVATION ARMY ( ARSA ) TE LAKAH KAN THLAPHANG TAKZET A NI


Apoi Taktak Si : A Poi Tuk E Chin Ramkulh Zampi Khua Ah Pastor Inn le Biakinn A Kang Dih – Onlinenungak\nApoi Taktak Si : A Poi Tuk E Chin Ramkulh Zampi Khua Ah Pastor Inn le Biakinn A Kang Dih\nFebruary 3,zinglei ah khan Chin ramkulh Tedim ram, Tonzang peng zampi khua, khaw hlunah inn a kang i mei an hmih khawh dih cu Pastor inn le biakinn cu ciamdih lak in a rak kang cang.\nInn kang cu zinglei nazi 1 hrawngah a kangh ai thok i mipi nih an si khawh chung in an hmih hnuah zinglei nazi 1:20 hrawngah an hmih khawh. Asinain, Pastor Go Za Mung inn le a pawng i Seventh-day biakinn cu a rak kang manh cang.\nPastor Inn le biakinn kang mi ah minung thi le hliamhma tuar mi an um nak kong cu theih a si loh i mithi zong an um tiah theih a si loh. Pastor Go Za Mung inn cu pe 24x24x9 thinginn rangva cihmi a si i Seventh Day Biakinn cu pe 42x24x12 thinginn rangva cih a si. Zeitin dah innkangh hram hi ai thok timi cu theih a si rih loh.\nKum 2021 cu Chinram ah inn kang mi a tam tuk lawmmam i chiatnak faktuk mi zong hmunh ih bak ah a phan. Falam khawpi i Inn 6 kangral mi ah minung 2 an rak thi iHakha khuapi i inn 2 kangral ah minunh 6 an thi cang.


Chin Business Association | The Chin Foundation\nYou are here: Home Networking and Advocating Chin Business Association\nComments Off on Chin Business Association\nPosted by chinfoundation on November 23, 2012\nHihi chaw tuahnak le thiamnak pakhatkhat he rianttuannak ngeih khawhnak caah hrihhawhnak asi. Chan nih a kan merpi lengmang i Chinmi tampi hna zong kakip ah chaw tuah phunkip kan i ot kho ve cang. America ahcun na tuah duhmi lam a awng henghung ko (land of opportunity) an timi hi chaw tuah in mirum sinak lam a awng lengluang ko, ti lei in mi cheu nih cun ruah asi. Asi taktak. Na khen ahcun mirum sinak lam America ahcun a tam ngaingai. Cu caah America Chinmi hna nih chaw tuah cu kan uar ngaingai. Kan tuah bikmi phun khat cu Sushi (Japan rawl) hi asi. Cu pinah minung kan tam deuhnak khua kipah chawdawr tete zong kan van on thliahmah i kan chawtuahning a karh ciahmah.\nAsinain American chawtuahning pithlur taktak kan phan kho deng rih lo. Kan tuahmi vial cu pumpak chawdawr tete lawng an si rih. American pawl chaw tuah ning cu phaisa thawh cio i company phung le lam in kalpi deuh hi asi. Asiloah mirum tlawmpal nih thawh cio in company cu dirh asi. Cu caah pumpak tete nakcun an tthawng deuh i pumpak chawdawr tete hna zong an hloh khawh hna i hlawhtlinnak an phan kho zau. Kan nih Chinmi pawl nih kan thiam lo ngaimi cu abu rianttuantti hi asi. Cupinah kan si a fak fawn. Abu in chaw tuahtti zong hi rak zalh asi tawn ko nain tuah khawh taktak a um rih lo. Cuti abu chaw tuah kan thiam hlan lo cu kan tthangcho taktak kho lai lo i miphun dang kut tangah kan ttuan peng a hau ko rih lai. Cu caah a hramthoknak ah Business Network pakhat tal kan rak ngeih chung hi a biapi ngaingai mi asi.\nChinmi pawl cu kan ngeihchiah a pan tuk i kanmah te cun zeipi kan tuah kho rih lai lo. Tuanti cu thawnnak asi, ti lungput he kan ifonh lawngah kan thawng kho lai. CBCUSA kan van ngeih hin tuanti a thatnak cu fiang tein hmuh khawh asi. Cu caah USA ummi Chin business vialte hi ifonh usihlaw Chin Business Association asiloah Chin Business and Professional Association asiloah Chin Chamber of Commerce ti bantuk in hmunkhat tuantinak kan kawl khawh ahcun kanmah le kanmah kan ibawm kho deuh lai, ruahnak kan icheu kho deuh lai, a herhmi research zong kan tuah kho deuh lai i kan zapi ca pinah kan ram le kan miphun ca tiang a thami theipar kan chuahpi khawh ko lai. Zei tik dah kan thok khawh te lai, ti lawng hi biahalnak ding cu asi ko.\nFiled in: Networking and Advocating Tags: business, Chin Business Association


Colombia ram in a rak kirmi Song Joong Ki cu ni 14 chung inn ah a um lai - The Chin Express\nColombia ram in a rak kirmi Song Joong Ki cu ni 14 chung inn ah a um lai\n2016 ah a chuakmi ‘Descendants of the Sun’ drama in mipi nih uar ngaimi Song Joong Ki cu nizaan ahkhan Colombia ram in South Korea ah a kir i coronavirus a ngeih/lo theihnak caah inn ah ni 14 chung a um lai.\nSong Joong Ki agency Hi-Story DNC nih “Song Joong Ki cu dam tein South Korea a phan cang. Vanthat ah zawtnak ngei lo. Caan zeimaw zat aa din rih lai,” tiah March 24 ah a thanh.\nSong Joong Ki cu tu kum January thla inkhan ‘Bogota’ movie thlak ruah ah film lei rianttuan pawl he Colombia, Bogota khualipi ah an kal. ‘Bogota’ movie cu 1990 lio ah kum 30 hrawng South Korea pa Bogota khualipi ah a rak pemnak kong tuanbia thlakmi a si. Sualnak kong le thinphang movie a si.\nMarch 16 ahkhan Colombia cozah nih a ram ah ramdang khualtlawng khamnak a tuah hnu in ‘Bogota’ move tawlreltu, rianttuantu le lemcang pawl cu movie thlak ngol in South Korea ram ah tlun an i tim.\n2008 chuak ‘A Frozen Flower’ cu Song Joong Ki nih avoi khatnak bik video aa thlakmi a si. ‘Descendants of the Sun’ drama ah amah he aa thla ttimi Song Hye Kyo he 2017 October 31 ah tthium puai an tuah. Nain, an lungput aa keih lo caah ni kum June thla ahkhan phungning tein an i tthen.\nSong Hye Kyo he an i tthen hnu ah Netflix chuahmi ‘Arthdal Chronicles’ drama aa thla.


Min Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang – Thechinlandtoday\nMin Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang\nadmin July 16, 2021 Leave a Comment on Min Aung Hliang Cozah Nih UN Palai U Kyaw Moe Kir Dingin A Ti Mi Cu US Nih Hmaichia Ko In Leh Nak A Tuah Cang\nNaite ah ralhrang SAC nih UN ah Myanmar palai U Kyaw Moe Thun cu Myanmar ah kuat dingin US cozah sinah halnak ca an kuat. Hi ralhrang halnak ca kong he pehtlai in VOA nih cun US Cozah sinah an ruahnak an hal hna tikah a tanglei bantukin email in lehnak an tuah.\n“Myanmar ah ralkap nih nawlngeihnak na lak i democracy phung an buarmi cu UN ah Myanmar palai U Kyaw Moe Thun nih a cohlang lo i vawleipi theih in Myanmar ram caah a dirh ngammi hi US nih kan thangthat. US hi Myanmar mipi hna leiah a dir peng ko langhternak caah U Kyaw Moe Thun telh in Myanmar ram ah democracy a um than khawh nakhnga aa zuammi bu le pumpak hna he pehtlaihnak kan tuah peng lai. Myanmar mipi hna cu kan bawmh hna lai i ralhrang nih a ruang um loin an tlaihmi hna thlah ding le an tuahmi thatlonak vialte ngol dingin zongin kan hal fawn. Nawlngeihnak an lak hnuin kumtlinglo ngakchia telh in rammi 900 leng thah an si, democracy caah a cawlcangmi tampi tlaih le khih an si fawn. Hihi zeihmanh sullam a ngei lomi a si. Myanmar ram ah a dikmi democracy a um than khawh nakhnga ramkip nih kan i zuam lai i ralhrang SAC cungah dantatnak zong kan tuah chin lengmang lai” tiah US ramleng vuancizung in chimnak nawlngeitu nih VOA sinah lehnak ca a kuat hna.\nU Kyaw Moe Thun nih cun Feb 1 ah ralhrang nih nawlngeihnak an lakmi cu a cohalng kho lo Feb 26 ah UN meeting pi ah Myanmar mipi hna leiah a dirnak kong a phuan. Cuticun Feb 27 ah ralhrang SAC nih U Kyaw Moe Thun cu a rian in kan chuah tiah cathanh an chuah colh. Cu lawng si loin anmah minung a simi Bohmu Aung Thu Shing cu U Kyaw Moe Thun aiawhtu kan khanh tiah an ti fawn. Asinain atu tiang UN nih ralhrang SAC palai cu an cohlang lo i Myanmar aiawh in U Kyaw Moe Thun cu UN meeting ah a kai peng rih. Aho deuh hi dah an cohlang te hnga ti cu a ra liomi September, 2021 ah a fiang te lai, tiah theih a si.\nCredit: VOA (TCP)\nRalhrang Hriamnam Hmang Loin Pulrai Tu Mipi Sin Ah A Karh Khawh Nak Dingah An Tawlrel Cuahmah →\n← A Poi Tuk Hringhran E Kalaymyo Cu Ral He Zawtnak He A Den Ko Hna Hi Teh


Kachin pastor taza an cuaimi Ralkap nih an leet tthan | THE CHIN EXPRESS\nKachin pastor taza an cuaimi Ralkap nih an leet tthan\nUS President Donald Trump sinah Kawlram khrihfa hrem kan tonnak kong a chim i bawmh a haltu Kachin pastor Rev. Dr. Hkalam Samson cu Myanmar Ralkap nih taza an cuai nain US cozah nih a auhnawh hnu ah an leet tthan.\nTuni ah Kachin state i Myitkyina Peng Biaceihzung biaceihtu U Than Tun nih, “ralkap bawi Lieutenant-Colonel Than Htike nih Rev. Dr. Hkalam Samson taza a cuaimi cu a leet tthan,” tiah a chim.\n“Tazacuaitu duhnak bangin, Rev. Dr. Hkalam Samson cu biaceihzung nih zeihmanh tazacuai asi ti lai lo,” tiah a chimchap.\nTazacuaitu ralkap bawi nih a leetnak a ruang balte cu a chim lo.\nRev. Dr. Hkalam Samson nih tuni ah, “ralkap nih taza an ka cuaimi an leetmi cu ka lungtling ngai. Leet dingin kanmah KBC le ralkap kar ah zeihmanh biaruahnak a um lo,” tiah a chim.\nRalkap biachimtu Brigadier General Zaw Min Tun nih tuni ah, “ralkap nih kanmah lungtho tein kan leet mi si, ramdang nih a kan auhnawh ruangah si lo,” tiah a chim.\nKan hnu zarh ah US cozah nih, “Myanmar ralkap nih President Trump sinah Kawlram khrihfa hrem an tonnak kong a chimtu Rev. Dr. Hkalam Samson taza nan cuaimi hi kan lungrethei tuk…” tiah vawleipi theih in thawng a thanh — ka hmet law relchap.\nKachin state ah a ummi Myanmar ralkap Chaklei Bu hruaitu Lt-Col Than Htike nih kan hnu thla ah ‘Rev. Dr. Hkalam Samson nih US President sinah lih bia a chim…’ tiin tazacuainak ca cu Myitkyina biaceihzung ah a rak ap.\nPresident Trump sinah bia a chim lio cu atang video ah zoh khawh si.